ISPA opatrenie 03/ISPA/MC/024
2003/SK/16/P/PE/018

Finančné memorandum

Dohodnuté medzi Európskou komisiou a 
Slovenskou republikou

týkajúce sa grantu pomoci z Nástroja pre štrukturálne politiky v predvstupovom období pre opatrenie
Piešťany – rekonštrukcia kanalizácie a ČOV, Slovenská republika

Finančné memorandum

Európska komisia, tu a ďalej uvádzaná ako “komisia“, ktorá koná za a v mene Európskeho spoločenstva, tu ďalej uvádzaného ako “spoločenstvo”, zastúpená zastupujúcim generálnym riaditeľom pre regionálnu politiku, pánom G. Meadowsom, za komisiu

na jednej strane a

vláda Slovenskej republiky, tu a ďalej uvádzaná ako “príjemca”

na strane druhej

sa dohodli na nasledovnom:

 Článok 1
Opatrenie uvedené dolu v článku 2 sa bude realizovať a financovať z rozpočtových zdrojov spoločenstva, v súlade s ustanoveniami definovanými v tomto memorande. Opatrenie uvedené dolu v článku 2 sa bude vykonávať v súlade so Všeobecnými podmienkami pripojenými k rámcovej dohode uzavretej medzi komisiou a príjemcom, ktorých dodatkom sú podmienky tohto memoranda a osobitné ustanovenia pripojené k tomuto memorandu.

Článok 2
Identifikácia opatrenia
Nástroj pre štrukturálne politiky v predvstupovom období poskytne financovanie nasledujúceho opatrenia formou grantu, v zmysle popisovanom v Prílohe I:

Číslo opatrenia:	2003 SK 16 P PE 018	
Názov:	Piešťany – rekonštrukcia kanalizácie a ČOV	
Obdobie trvania:	Dátum začiatku: Dátum podpísania finančného memoranda komisiou	
	Dátum ukončenia: 31. december 2008	
Miesto:	Piešťany, región Trnava	
Sekcia:	povodie rieky Váh	

Článok 3
Záväzok
1.	Maximálna výška verejných alebo ekvivalentných výdavkov, ktoré možno zobrať do úvahy na účely výpočtu čiastky poskytovanej pomoci sa rovná 11 704 171 €.

2.	Percentuálny podiel pomoci poskytovanej spoločenstvami je pevne určený a predstavuje 55 % z celkových verejných alebo ekvivalentných výdavkov uvádzaných vo finančnom pláne v Prílohe II.

3.	Maximálna výška pomoci poskytnutej vo forme grantu z Nástroja pre štrukturálne politiky v predvstupovom období je pevne stanovená a rovná sa 6 437 294 €.

4.	Záväzný prísľub poskytnutia čiastky vo výške 1 300 000 € z rozpočtu na rok 2003 je vydaný v rámci rozpočtovej linky B7-020. Záväzky v súvislosti s ďalšími splátkami budú založené na úvodnom alebo na revidovanom finančnom pláne daného opatrenia, s ohľadom na stav realizácie opatrenia a na dostupnosť rozpočtových prostriedkov.

Článok 4
Platby
1.	Pomoc poskytovaná spoločenstvom bude pokrývať platby uskutočňované v súvislosti s opatrením, za ktoré príjemca prijal právne záväzné záväzky a na ktoré boli osobitne vyčlenené nevyhnutné finančné prostriedky. Tieto platby sa musia vzťahovať na práce popisované v Prílohe I.

2.	Platby uskutočnené pred termínom podpísania finančného memoranda komisiou nie sú oprávnenými pre pomoc z Nástroja pre štrukturálne politiky v predvstupovom období.

3.	Opatrenie popisované v Prílohe I a platby uskutočňované orgánom zodpovedným za implementáciu opatrenia budú dokončené najneskôr do 31. decembra 2008. Správa požadovaná pre platbu posledného zostatku bude predložená najneskôr do 6 mesiacov po tomto termíne.

4.	Výška preddavku je pevne stanovená na 1 287 459 € a preddavok sa poukáže týmto spôsobom:

-	Čiastka 643 729 € bude uhradená po podpísaní tohto memoranda príjemcom.

-	Zvyšok sa uhradí po podpísaní zmluvy o dielo na práce ako je uvedené v pláne obstarávania, ktorý tvorí prílohu tohto memoranda. 

Článok 5
Dodržiavanie zákonov a zásad spoločenstiev
Toto opatrenie sa musí realizovať v súlade s príslušnými ustanoveniami špecifikovanými v európskych dohodách a musí byť príspevkom k presadzovaniu politík spoločenstva, osobitne politík súvisiacich s ochranou životného prostredia.

Článok 6
Duševné vlastníctvo
Príjemca a orgán zodpovedný za implementáciu, uvedený v Prílohe I, bod 3, je povinný zabezpečiť nadobudnutie všetkých nevyhnutných práv duševného vlastníctva na štúdie, výkresy, plány, projekty, publicitu a ostatné materiály zostavené v súvislosti s plánovaním, projektovaním, realizáciou, monitorovaním a vyhodnotením projektu. Sú povinní zaručiť, že komisia a všetky ostatné orgány alebo osoby delegované komisiou budú mať prístup a právo používať takéto materiály. Komisia využije takéto materiály iba na vlastné účely.

Článok 7
Povolenia a oprávnenia
Kompetentné orgány príjemcu sú povinné v primeranom čase a v súlade s vlastnou legislatívou poskytnúť povolenia a oprávnenia každého druhu potrebné pre realizáciu opatrenia.
Článok 8
Osobitné podmienky v súvislosti s opatrením
Bez ujmy na účinnosti všeobecných ustanovení, špecifikovaných v Prílohe III, je poskytnutie grantu spoločenstiev pre toto opatrenie podmienené splnením nasledujúcich podmienok:

1.	Podmienka súvisiaca s východiskovými predpokladmi a stavom aktív:

Komisia si vyhradzuje právo prehodnotiť výšku poskytnutej pomoci z ISPA špecifikovanú v Článku 3 v tom prípade, ak sa do piatich rokov odo dňa dokončenia diela prevádzkové podmienky (tarify, výnosy a pod.) podstatne zmenia oproti východiskovým predpokladom prijatým pri určovaní výšky grantu, alebo ak nastane významná zmena:

a)	ovplyvňujúca charakter prevádzky alebo jej podmienky realizácie, alebo poskytujúca súkromnému alebo verejnoprávnemu subjektu neprimerané výhody, a

b)	vyplývajúca buď zo zmeny charakteru vlastníctva ktorejkoľvek časti financovanej infraštruktúry, alebo pri zániku alebo závažnej zmene prevádzkového rámca.

Krajina príjemcu bude o akejkoľvek takejto zmene informovať komisiu a bude sa usilovať o dosiahnutie ex-ante dohody s komisiou o týchto zmenách.

2.	Podmienka životaschopnosti:

Poskytnutie grantu spoločenstiev na opatrenie je podmienené tým, aby zainteresované orgány dali k dispozícii dostatočné prostriedky na zabezpečenie efektívnej prevádzky a údržby aktív. 

Článok 9
Ustanovenia týkajúce sa implementácie uvedené v prílohách k tomuto finančnému memorandu sú jeho neoddeliteľnou súčasťou.
Nedodržanie podmienok a ustanovení týkajúcich sa implementácie bude komisia posudzovať v súlade s postupom, definovaným v Prílohe III.1, Časť VIII.

Článok 10
Autentický text tohto finančného memoranda je tento dokument, ako je tu dolu podpísaný.

v Bratislave	v Bruseli 
za príjemcu	za spoločenstvo

Pál Csáky	 G. Meadows
podpredseda vlády SR	zastupujúci generálny riaditeľ
národný koordinátor ISPA	

Zoznam príloh finančného memoranda

Príloha I	Popis opatrenia
Príloha II	Finančný plán
Príloha III
Príloha III.1	Finančné vykonávacie ustanovenia ISPA
Príloha III.2	Ustanovenia, ktorými sa riadi oprávnenosť výdavkov na opatrenia pri čerpaní pomoci z ISPA
Príloha III.3	Vzor pre žiadosti na platby, pre podávanie správ o finančnom a fyzickom pokroku a pre žiadosť o zmenu 
Príloha III.4	Dohoda o minimálnych požiadavkách na finančnú kontrolu platných pre opatrenia pri čerpaní pomoci z ISPA
Príloha III.5	Dohoda v súvislosti s nezrovnalosťami a vrátením čiastok chybne prijatých v rámci ISPA
Príloha III.6	Požiadavky na informovanie a publicitu

Príloha I.
Popis opatrenia

Piešťany – rekonštrukcia kanalizácie a ČOV
Číslo kódu komisie: 2003 SK 16 P PE 018
1.	Názov opatrenia
Piešťany – rekonštrukcia kanalizácie a ČOV
2.	Orgán podávajúci žiadosť (národný koordinátor ISPA)
2.1.	Meno:	podpredseda vlady SR, pán Pál Csáky
2.2.	Adresa:	Úrad vlády Slovenskej republiky 
Námestie Slobody 1, 813 70 Bratislava, Slovensko
	E-mail:	eva.dunajska@government.gov.sk
3.	Orgán zodpovedný za implementáciu (podľa určenia v časti II (2) Prílohy III.2)
3.1.	Názov:	Ministerstvo životného prostredia, p. Erna Dohnáliková
3.2.	Adresa:	Námestie Ľ. Štúra 1, 823 35 Bratislava
	E-mail:	erna.dohnalikova@iaeip.sk
4.	Konečný príjemca (v prípade, že sa líši od orgánu uvedeného v bode 3)
4.1.	Názov:	Trnavská vodárenská spoločnosť, a. s., p. Marek Gálik
4.2.	Adresa:	Kukučínova 13, 921 79 Piešťany
	E-mail:	gama@tavos.sk
5.	Lokalita
5.1.	Prijímajúca krajina:	Slovenská republika
5.2.	Región:		Trnava
6.	Popis
Kúpeľné mesto Piešťany, ktoré sa nachádza v juhovýchodnej časti Slovenska, je jedným z najdôležitejších hospodárskych, kultúrnych a rekreačných stredísk trnavského regiónu. Mesto leží v kotline rieky Váh, ktorá sa vlieva do Dunaja.
V roku 2002 počet obyvateľov v projektovej oblasti bol približne 41 000, z čoho približne 27 000 (67%) bolo napojených na existujúcu kanalizačnú sieť. Značné množstvo neupravených splaškov sa teda ešte stále vypúšťa priamo do rieky Váh.
Projekt je rozdelený na dve hlavné časti:
–	Modernizácia a rozšírenie existujúceho procesu mechanickej a biologickej úpravy v piešťanskej čističke odpadových vôd vzhľadom na ďalšiu nitrifikáciu, denitrifikáciu a biologické odstraňovanie fosforu;
–	Renovácia a rozšírenie existujúcej kanalizačnej siete v meste Piešťany a štyroch okolitých dedinách.
Zložky projektu
(1)	Modernizácia a rozšírenie ČOV  
Existujúca ČOV sa nachádza na juhu mesta na pravom brehu potoka Dubová (pravý prítok rieky Váh). Potok je prijímajúcim tokom pre vypúšťanie odpadovej vody z prepadov prívalovej dažďovej vody ako aj očistenej odpadovej vody z ČOV. 
ČOV Piešťany pozostáva z dvoch častí: pôvodnej ČOV postavenej v roku 1964 a z rozšírenia dodaného v roku 1986 (a následne rekonštruovaného v rokoch 1995-1998).
Prvotným cieľom rekonštrukcie je zvýšiť a rekonštruovať zariadenia mechanickej a biologickej úpravy, aby sa dosiahla ďalšia nitrifikácia, denitrifikácia a biologické odstraňovanie fosforu. Po dokončení projektu sa počet ekvivalentných obyvateľov prevádzky týmto zvýši zo súčasných 45 100 na 77 200.
Modernizácia bude obsahovať nasledujúce položky:
–	Výmena dvoch mechanicky hrabaných filtrov (na predčistenie)
–	Výstavba kombinovaného dvojkomorového lapača piesku a mastnôt
–	Výstavba prevzdušňovacích nádrží s väčšími objemami, aby sa zaručila prevádzka biologického čistenia odpadovej vody s nitrifikáciou, denitrifikáciou a odstraňovaním fosforu. Zvýšený objem je potrebný na zvýšenie veku kalu.
–	Pri dlhšom starnutí kalu je ďalej potrebné nainštalovať dve otvorené betónové regeneračné nádrže kalu. Postaví sa susedná budova, v ktorej budú umiestnené dúchadlá potrebné na regeneráciu kalu.
–	Existujúce pozdĺžne sekundárne usadzovacie nádrže tvoriace časť kombinovaného biologického čistenia sa premenia na ďalšiu prevzdušňovaciu kapacitu. Preto sa postavia dve nové sekundárne usadzovacie nádrže kruhového tvaru.
–	Taktiež je potrebná čerpacia stanica na prečerpanie usadeného kalu zo sekundárnych usadzovacích nádrží do regeneračných nádrží. Táto stanica sa umiestni neďaleko regeneračných nádrží.
–	Plánujú sa dve linky mechanického zahusťovania kalu, aby sa nadbytočný kal zahustil na objem sušiny 5 -7 %. 
–	Blízko regeneračných nádrží sa umiestni zariadenie na chemické dávkovanie, keďže dokonca i pri biologickom čistení bude potrebné zabudovať chemickú precipitáciu. 
–	Nainštaluje sa nové odvodňovacie zariadenie kalu, keďže existujúci pásový lis dosiahol koniec svojej životnosti.
–	Nakoniec projekt obsahuje výstavbu retenčných nádrží na uskladňovanie alebo mechanické spracovanie prívalovej dažďovej vody. Okrem týchto nádrží sa pred retenčné nádrže postaví prepad prívalovej dažďovej vody spolu s odľahčovacími stokami a ďalšími prepájacími potrubiami.
(2)	Rekonštrukcia / výstavba kanalizačnej siete v Piešťanoch a okolitých dedinách
V Piešťanoch už existuje kanalizačná sieť dopravujúca odpadovú vodu do čističky odpadových vôd (ČOV). Je dlhá približne 61 km a pokrýva 25 100 obyvateľov (z 30 600). Táto časť projektu si kladie za cieľ výstavbu hlavnej stoky "A", rekonštrukciu hlavných stok "B" a "C" a "D" ako aj stok v spádovej oblasti týchto stok. Takisto sa plánuje dokončenie kanalizačnej siete v komplexe Heinola a štvrti Piešťan Kocúrice.
Okrem toho projekt obsahuje výstavbu kanalizačného systému v dedinách Moravany, Ostrov a Veľké Orvište ako aj dokončenie kanalizačnej siete v dedine Banka. Odpadová voda zo všetkých týchto dedín sa bude čistiť v ČOV Piešťany. 
Celkove sa zrekonštruuje 6 977 m kanalizácie a postaví sa 39 719 m nových stok, čím sa zvýši percento populácie pokrytej kanalizačným systémom z 67% na 95%. Podiel samostatného systému z celkovej kanalizačnej siete vzrastie zo súčasných 2,2% na 32,8%.
7.	Ciele
Všeobecným cieľom projektu je zníženie znečistenia podzemnej vody a vodných tokov v povodí Váhu a Dunaja a zlepšenie efektívnosti ČOV. Konkrétne ciele možno charakterizovať takto: 
-	 Zvýšenie počtu obyvateľov obsluhovaných verejným kanalizačným systémom;
–	Skvalitnenie biologického čistenia ČOV;
–	Obmedzenie infiltrácie balastnej a dažďovej prívalovej vody;
–	Zaručenie plnenia požadovaných parametrov úpravy pre Ncelk. a Pcelk.  v súlade so smernicou EÚ 91/271/EC.
Kľúčové ukazovatele uvedené v nasledujúcej tabuľke sa použijú na sledovanie pokroku dosahovanom v projekte. Keďže konečné technické riešenie niektorých komponent projektu vykoná dodávateľ, údaje uvedené v tabuľke sú len indikatívne.
Fyzické ukazovatele	Jednotka/hodnota	Objem	
Časť 1: ČOV Piešťany			
Prevzdušňovacie nádrže: rozvodné potrubia	M	55	
Sekundárne usadzovacie nádrže: 
Posuvná lávka
Vstupné potrubie DN 600
Výstupné potrubie
Spätné kalové potrubie DN 500	
ks
m
m
m	
2
48
34
101	
Spätné kalové čerpacie stanice	ks	3	
Regeneračné nádrže: miešače	ks	4	
Dúchadlá 	ks	2	
Zahusťovače a príslušenstvo	ks	2	
Dávkovacie čerpadlá a príslušenstvo	ks	2	
Spájacie výstupné potrubie DN 800	M	145	
Plošná kanalizácia DN 300	M	47.5	
Napojenie zemného plynu	M	350	
Pásový lis a príslušenstvo	ks	2	
Cesty a tvrdený povrch	m2	1 055	
Retenčné nádrže prívalovej dažďovej vody: 
Ochrana základov
Prístupová cesta
Stúpajúce hlavné vedenie DN 250
NN obslužné vedenie	
m2
m2
m
m	
1 200
360
50
250	
Kanalizačné potrubie DN 1800	M	19	
Kanalizačné potrubie DN 1000	M	41	
Kanalizačné potrubie DN 800	M	22	
Prepad prívalovej dažďovej vody pred retenčnou nádržou prívalovej dažďovej vody:	m3	210	
Delič toku	m2	30	
Odľahčovacia stoka DN 1800	M	65	
Časť 2: renovácia a rekonštrukcia kanalizačnej siete			
Nové stoky	M	31 622	
Rekonštruované stoky	M	6 977	
Čerpacie stanice	ks	34	
Domové prípojky	ks	2 308	
Tlakové vedenie	M	8 147	
Prepadová komora	ks	7	
8.	Harmonogram prác
Kategória prác	Začatie	Dokončenie	
Štúdia uskutočniteľnosti	2/2003	5/2003	
Ekonomická analýza	3/2003	5/2003	
Finančná analýza	3/2003	5/2003	
Posudzovanie vplyvov na životné prostredie	1/2003	5/2003	
Tendrová dokumentácia	9/2003	6/2004	
Výstavba	9/2004	12/2007	
Prevádzková fáza	3/2006		
9.	Ekonomická a sociálna analýza nákladov a prínosov
Projekt pomôže výrazne zlepšiť sociálnu a ekonomickú situáciu obyvateľov žijúcich v regióne. Pravdepodobné priame a nepriame prínosy sa dajú zhrnúť takto:
–	Kvalitnejšie sanitačné zariadenia
–	Zníženie znečistenia podzemnej a povrchovej vody
–	Zvýšená príťažlivosť pre zdravotníctvo a cestovný ruch
Ekonomická interná miera návratnosti (EIRR)	10.2%	
Ekonomická čistá súčasná hodnota (ENPV)	6 090 mil. EUR	
Ekonomický pomer prínosov/nákladov	1.24	
10.	Hlavné prvky finančnej analýzy
Finančná analýza zohľadňuje súčasnú situáciu (technické, ekonomické a finančné aspekty) a finančné dôsledky, ktoré sa priamo spájajú s navrhovanými technickými zlepšeniami ČOV Piešťany a rozšírením a rekonštrukciou kanalizačných sietí. Vykonala sa analýza citlivosti, aby sa otestovala uskutočniteľnosť a dôsledky týkajúce sa alternatív dôležitých kľúčových faktorov. Základný scenár naznačuje, že projekt bude dlhodobo udržateľný s uplatnením pomoci ISPA na úrovni 55%. Výsledky súčasne ukazujú, že poplatky za stočné pre domácnosti sa budú musieť zvýšiť.
Zásada princípu znečisťovateľ platí 
Zásobovanie pitnou vodou a kanalizačné služby sú ešte stále predmetom štátnej regulácie. Výpočet regulovaných cien je delegovaný na miestne a regionálne vodárenské spoločnosti a mal by byť v súlade s regulačnými zásadami tarifného sadzobníka. Tarify môžu obsahovať len ekonomicky zdôvodnené náklady súvisiace so získavaním, spracovaním a distribúciou vody, primeraný zisk a dane. Konkrétne odhady týkajúce sa individuálnych položiek regulovaných taríf každoročne vydáva ministerstvo financií. Na všetky domácnosti v oblasti obsluhovanej vodárenskou spoločnosťou Trnava sa vzťahuje jednotná štandardná cena a jednotková tarifa pre vodu a splašky je zhora ohraničená maximálnou povolenou regulovanou cenou. 
Regionálne vodárenské spoločnosti vo vlastníctve obcí sú sebestačné verejné štruktúry financované len z taríf a bude sa uplatňovať zásada finančnej zodpovednosti znečisťovateľa.
Navrhované približne 90% postupné zvýšenie taríf za kanalizačné služby (z € 0,213 na 0,404/m3) pre domácnosti a približne 25% (z € 0,323 na 0,403/m3) posilní finančné postavenie vodárenskej spoločnosti a bude stále dostupné pre obyvateľov piešťanského okresu. Výsledky analýzy dostupnosti naznačujú, že výdavky na kanalizačné služby nízkopríjmových skupín by dosiahli až 2,04% ich mesačného príjmu.
Žiadna z priemyselných firiem v Piešťanoch nevypúšťa do kanalizačného systému odpadovú vodu, ktorá by vyžadovala predúpravu, keďže vypúšťaná odpadová voda má charakter komunálnych splaškov.
11.	Posudzovanie vplyvov na životné prostredie
Projekt spadá pod prílohu II smernice EIA. Podľa ministerstva životného prostredia, príslušného orgánu zodpovedného za vykonávanie povinností smernice 85/337/EEC v znení 97/11/EEC o posudzovaní vplyvov na životné prostredie, navrhovaná aktivita (projekt) nevyžaduje úplné posudzovanie vplyvov na životné prostredie.
12.	Náklady a pomoc (v €)
Položka	Celkové náklady	Celkové oprávnené náklady	
Technická pomoc	199.999	199 999	
Nákup pôdy	0	0	
Príprava staveniska	0	0	
Hlavné práce	9.362.177	9.362.177	
Zariadenie	1.181.339	1.181.339	
Stavebný dozor počas realizácie	494.848	494.848	
Rezervy	465.808	465.808	
Dane/poplatky	1.101.675		
SPOLU	12.805.846	11.704.171	

Celkové náklady	Príspevok súkromného sektora	Neoprávnené výdavky	Celkové oprávnené náklady	Grant ISPA 	Podiel grantu
%	
12 805 846		1 101 675	11 704 171	6 437 294	55	
13.	Zapojenie MFI
Konečný príjemca má úmysel využiť globálny úverový nástroj poskytovaný EIB prostredníctvom Slovenskej záručnej a rozvojovej banky.
14.	Konkrétne podmienky týkajúce sa opatrenia
Pozri článok 8 finančného memoranda. 
15.	Plán obstarávania
Práce sa budú realizovať v súlade s plánom obstarávania, ktorý tvorí prílohu I.a

ooOOOoo

Príloha I.a

Predbežný plán obstarávania
Tender č.	Opis prác a služieb, na ktoré sa vypisuje tender	Typ kontraktu (práce, tovary alebo služby)	Predbežný mesiac vyhlásenia tendra
(mesiac/ rok)	Miera refundovania faktúr súvisiacich s konkrétnym kontraktom	
1	Odborná pomoc
€ 199.999	Rámcový	Február 2004	55%	
2	Kontrakt na služby: Stavebný dozor
€ 494 848	Obmedzený	September 2004	55%	
3	Kontrakt na práce
Lot 1:Rekonštrukcia a intenzifikácia ČOV Piešťany
Lot 2: Výstavba a rekonštrukcia kanalizačnej siete 
€ 11 009 324	Otvorený medzinárodný	Október 2004	55%	

Konkrétne podmienky pre udelenie kontraktov budú k dispozícii v Úradnom vestníku Európskych spoločenstiev a/alebo na internete.

Príloha III.1
Finančné realizačné ustanovenia ISPA
Časť I
Formy a podiel pomoci

(1)	Pomoc spoločenstva v rámci ISPA môže mať formu nevratnej priamej pomoci, vratnej pomoci alebo akejkoľvek inej formy pomoci.

	Pomoc vrátená riadiacemu orgánu alebo inému štátnemu orgánu sa použije znova na ten istý účel.

(2)	Podiel pomoci spoločenstva poskytnutej v rámci ISPA môže byť až do 75 % verejného alebo ekvivalentného výdavku vrátane výdavkov zo strany subjektov, ktorých činnosti sa vykonávajú v administratívnom alebo právnom rámci, na ktorého základe sa považujú za ekvivalentné štátnym subjektom. Komisia môže navrhnúť zvýšenie tohto podielu až na 85 %, najmä keď usúdi, že na realizáciu opatrení podstatných pre dosiahnutie všeobecných cieľov ISPA je potrebný podiel vyšší ako 75 %.

	Podiel pomoci a maximálna suma grantu ISPA budú určené vo finančnom memorande týkajúcom sa opatrenia.

	S výnimkou prípadov vratnej pomoci alebo prípadov zahŕňajúcich podstatný záujem spoločenstva sa podiel pomoci bude znižovať tak, aby sa zohľadnila:

	(a)	Dostupnosť spolufinancovania;
	(b)	Schopnosť opatrenia generovať príjmy; a
	(c)	Vhodná aplikácia zásady „znečisťovateľ platí“.

(3)	Opatreniami, ktoré generujú príjmy podľa odseku 2(b), budú tie, ktoré sa týkajú:

	(a)	Infraštruktúry, ktorej používanie zahŕňa poplatky znášané používateľmi;
	(b)	Produktívnych investícií do oblasti životného prostredia.

	Predpisy na aplikáciu zásady „znečisťovateľ platí“ vypracovala komisia.

(4)	Predbežné štúdie a technické podporné opatrenia sa môžu výnimočne financovať na 100 % celkových nákladov.

(5)	Opatrenia pokryté finančným memorandom bude realizovať prijímajúca krajina v úzkej spolupráci s komisiou, ktorá naďalej ponesie zodpovednosť za využitie pridelených prostriedkov.  

Časť II
Alokácie

(1)	Komisia realizuje výdavky v rámci ISPA v súlade s finančným nariadením platným pre všeobecný rozpočet Európskych spoločenstiev na základe finančného memoranda, ktoré sa vypracuje medzi komisiou a prijímajúcou krajinou.

	Ročné rozpočtové alokácie vzhľadom na pomoc poskytnutú na opatrenia sa však budú vykonávať jedným z nasledujúcich dvoch spôsobov:

	(a)	Alokácie vzhľadom na opatrenia, na ktoré poskytuje pomoc ISPA a ktoré sa majú uskutočniť za obdobie dvoch alebo viacerých rokov, sa spravidla a s prihliadnutím na bod (b) budú realizovať v ročných splátkach.

		Alokáciu vzhľadom na prvú ročnú splátku vykoná komisia, keď podpíše finančné memorandum týkajúce sa opatrenia.
		
		Táto alokácia bude zodpovedať sume grantu uvedenej pre prvý rok podľa finančného plánu. Počas obdobia vedúceho k plnej decentralizácii by malo byť dostatočné pokryť práce, ktoré sa majú kontrahovať v priebehu prvých rokov.

	Alokácie v súvislosti s následnými ročnými splátkami budú vychádzať z počiatočného alebo revidovaného finančného plánu pre dané opatrenie. V zásade sa budú poskytovať na začiatku každého finančného roka a najneskôr do 1. apríla príslušného roka za predpokladu, že ich prognózované výdavky pre nasledujúci rok budú opodstatňovať a že postup prác ukáže, že projekt napreduje uspokojivo smerom k dokončeniu a s ohľadom na rozpočtovú dostupnosť prostriedkov.

	(b)	Pre opatrenia s trvaním menej ako dva roky, alebo pre ktoré pomoc Spoločenstva nepresahuje 20 miliónov eur, sa môže uskutočniť prvý záväzok až do 80 % celkovej poskytnutej pomoci, keď komisia podpíše finančné memorandum týkajúce sa daného opatrenia.
		Zvyšok bude alokovaný za predpokladu, že postup prác ukáže, že projekt napreduje uspokojivo smerom k dokončeniu a s ohľadom na rozpočtovú dostupnosť prostriedkov.
	
(2)	S výnimkou náležite odôvodnených prípadov sa zruší pomoc alokovaná na opatrenie, na ktorom sa podstatné práce nezačnú do dvoch rokov od dátumu podpisu finančného memoranda týkajúceho sa daného opatrenia komisiou.

	V každom prípade bude komisia informovať v primeranom čase prijímajúcu krajinu a určený orgán, kedykoľvek sa vyskytne riziko zrušenia.

Časť III
Platby

(1)	Platby môžu mať formu buď zálohových platieb, priebežných platieb, alebo platieb konečného zostatku.
	Priebežné platby a platby zostatku sa budú vzťahovať na výdavky skutočne potvrdené a vyplatené, ktoré sa musia opierať o potvrdené faktúry alebo účtovné doklady ekvivalentnej preukaznej hodnoty.

(2)	Zálohové platby
	Vo všeobecnosti sa určenému orgánu definovanému v (9) vyplatí zálohová platba až do 20 % celkovej pomoci z ISPA podľa pôvodného rozhodnutia.

	Prevod zálohovej platby sa bude spravidla uskutočňovať nasledujúcimi spôsobmi:
	-	Prvá splátka až do polovice zálohy sa vyplatí, keď prijímajúca krajina podpíše finančné memorandum;
	-	Zvyšok sa vyplatí po podpísaní prvej zmluvy, za normálnych okolností prvej zmluvy na práce.

	Odchýlky od tohto všeobecného pravidla musia byť schválené rozhodnutím komisie vo finančnom memorande týkajúcom sa daného opatrenia.

	Ak sa komisii nepošle žiadna žiadosť o platbu do 12 mesiacov od dátumu, keď sa vyplatila zálohová platba, určený orgán uvedený v odseku (2) vráti celú zálohovú platbu alebo jej časť. Sumu zálohy, ktorá sa vráti, určí komisia na základe skutočne vynaložených oprávnených výdavkov. Vrátenie zálohy nevedie k zrušeniu pomoci Spoločenstva.

(3)	Priebežné platby
	Priebežné platby uskutoční komisia v prospech určeného orgánu na požiadanie a za predpokladu, že opatrenie napreduje uspokojivo smerom k dokončeniu a uskutoční ich ako refundáciu potvrdených a skutočne vynaložených výdavkov s prihliadnutím na nasledujúce podmienky:

	–	Prijímajúca krajina predložila správu popisujúcu postup opatrenia na základe jeho fyzických a finančných ukazovateľov a jeho súladu s finančným memorandom vrátane akýchkoľvek prípadných špecifických podmienok spojených s pomocou,
	–	Boli rešpektované postrehy a odporúčania národných inšpekčných orgánov a/alebo inšpekčných orgánov spoločenstva,
	–	Boli nahlásené akékoľvek technické, finančné a právne problémy, ktoré sa vyskytli, a opatrenia prijaté na ich odstránenie,
	–	Boli analyzované akékoľvek odchýlky od pôvodného finančného plánu,
	–	Boli opísané kroky prijaté na zvýšenie publicity opatrenia. 

	Prijímajúca krajina bude informovaná komisiou, ak niektorá z vyššie uvedených podmienok nebola splnená;

	Mal by sa používať štandardný vzor poskytovaný komisiou pre platobné nároky a pre správy o finančnom a fyzickom postupe.

(4)	Prijímajúce krajiny zabezpečia, aby sa žiadosti o platbu predkladali komisii spravidla trikrát za rok, najneskôr do 1. marca, do 1. júla a do 1. novembra.

(5)	Celková suma platieb uskutočnených podľa odsekov (2) a (3) nesmie prekročiť 80 % celkovej pridelenej pomoci. Komisia môže v odôvodnených prípadoch toto percento zvýšiť na 90 %.

(6)	Vyplatenie zostatku pomoci spoločenstva
	Zostatok pomoci spoločenstva vypočítaný na základe potvrdených a skutočne vynaložených výdavkov sa vyplatí za predpokladu, že:

	–	Opatrenie bolo uskutočnené podľa svojich cieľov,
	–	Opatrenie splnilo svoje špecifické podmienky podľa finančného memoranda,
	–	Záverečná správa spomínaná v časti V bola predložená komisii,
	–	Určený orgán alebo subjekt spomínaný v odseku 2 predloží komisii žiadosť o platbu do šiestich mesiacov od termínu dokončenia prác a pre výdavky stanoveného vo finančnom memorande,
	–	Prijímajúca krajina potvrdzuje komisii, že informácie uvedené v žiadosti o platbu a v správe sú správne,
	–	Prijímajúca krajina poslala komisii vyhlásenie uvedené v dodatku III.4.C,
	–	Všetky informácie a opatrenia týkajúce sa publicity vypracované komisiou v zmysle dodatku III.6 boli implementované,
	–	Keď sa správa pomoci v rámci opatrenia zverí realizačným agentúram v krajinách žiadateľa na decentralizovanej báze, prijímajúca krajina poskytne komisii všetky informácie potrebné na overenie toho, že boli dodržané pravidlá spoločenstva, týkajúce sa verejného obstarávania, najmä v súvislosti s uverejnením vyhlásenia tendra a predkladaním hodnotenia tendra a správ o udelení kontraktu, a že boli dodržané všetky podmienky špecifikované vo finančnom memorande.

(7)	Ak sa vyššie uvedená záverečná správa nepošle komisii do 6 mesiacov po konečnom termíne dokončenia prác a platieb podľa finančného memoranda, príslušná časť pomoci predstavujúca zostatok pre dané opatrenie, by sa mala zrušiť.

(8)	Požiadavky na priebežné a záverečné platby predložené prijímajúcou krajinou sú sprevádzané vyhlásením národného autorizačného zástupcu, že deklarované platby sa týkajú len výdavkov doložených potvrdenými faktúrami alebo účtovnými dokladmi preukaznej hodnoty a ktoré spĺňajú ustanovenia platné pre oprávnenosť výdavkov pre projekty s pomocou ISPA podľa dodatku III.2.

(9)	Všetky platby pomoci pridelené komisiou v rámci tohto finančného memoranda sa uskutočnia na centrálny subjekt, Národný fond určený prijímajúcou stranou na príjem takých platieb. Komisia vykoná platby spravidla na jeden bankový účet určený prijímajúcou krajinou najneskôr dva mesiace po prijatí platnej a úplnej žiadosti o platbu. Národný fond príspevok ISPA prevedie čo najrýchlejšie a vcelku na subjekt zodpovedný za realizáciu.

(10)	Národný fond vedený národným autorizačným zástupcom má mať celkovú zodpovednosť za správu prostriedkov v rámci príslušnej prijímajúcej krajiny. Tento zástupca bude zodpovedný aj za refundáciu akýchkoľvek preplatených alebo nenáležite vyplatených súm komisii.

Povinnosti národného autorizačného zástupcu sú zakotvené v zmluve o budúcej zmluve uzavretej medzi komisiou a prijímajúcimi krajinami.

Časť IV
Použitie eura

(1)	Sumy v žiadostiach o pomoc spolu s relevantným plánom financovania budú vyjadrené v eurách.

(2)	Sumy pomoci a plány financovania schválené komisiou budú vyjadrené v eurách.

(3)	Deklarácie výdavkov na podporu príslušných žiadostí o platbu budú vyjadrené v eurách.

	Prepočítavacím kurzom, ktorý sa použije, bude konečná finančná účtovná sadzba komisie platná pre mesiac, v ktorom sa deklarácie výdavkov zaregistrujú v účtovných dokumentoch zodpovedných orgánov, ktoré majú na starosti finančnú správu projektu. Mesačný prepočítavací kurz je stanovený podľa ustanovenia uvedeného v článku 1 (2) nariadenia komisie (EURATOM, ECSC, EC) č. 3418/93 zakotvujúceho podrobné pravidlá pre implementáciu istých ustanovení finančného nariadenia z 21. decembra 1977. Prepočítavacím kurzom je kurz z predposledného pracovného dňa mesiaca predchádzajúceho mesiacu, za ktorý sa stanovujú kurzy. Komisia bude o tomto kurze informovať zodpovedné orgány.

(4)	Platby finančnej pomoci zo strany komisie sa uskutočnia v eurách v prospech orgánu určeného prijímajúcou krajinou na príjem takých platieb.

Časť V
Záverečná správa

Orgán alebo subjekt zodpovedný za opatrenie má komisii predložiť záverečnú správu do šiestich mesiacov od dokončenia opatrenia. Záverečná správa bude obsahovať nasledujúce: 

(a)	popis vykonanej práce s priložením fyzických ukazovateľov, kvantifikáciu výdavkov podľa kategórií prác a opatrenia prijaté vzhľadom na špecifické klauzuly obsiahnuté v rozhodnutí o pridelení pomoci;

(b)	potvrdenie súladu práce s rozhodnutím prideľujúcim pomoc;

(c)	prvé hodnotenie rozsahu, v akom sa dosiahli očakávané výsledky vrátane najmä nasledujúcich:

	-	dátum účinnosti realizácie opatrenia;
	-	indikácia spôsobu, ako sa opatrenie bude spravovať po dokončení;
	-	prípadné potvrdenie finančných prognóz, najmä v súvislosti s prevádzkovými nákladmi a očakávanými príjmami;
	-	potvrdenie socioekonomickej prognózy, najmä očakávaných nákladov a prínosov;
	-	indikácia opatrení prijatých na zabezpečenie ochrany životného prostredia a ich náklady vrátane dodržania princípu „znečisťovateľ platí“,
	-	dátum, ku ktorému sa subvencované opatrenie sprevádzkovalo,

(d)	informácie týkajúce sa opatrení v oblasti publicity.

Časť VI
Zmeny finančného memoranda

(1)	Ak sa skutočne vynaložený verejný alebo ekvivalentný výdavok bude líšiť od výdavku pôvodne plánovaného, poskytnutá pomoc spoločenstva sa s prihliadnutím na to bude meniť, ale nesmie prekročiť maximálnu sumu uvedenú vo finančnom memorande.

	Zmena v podiele pomoci spoločenstva oproti pôvodne stanovenému podielu alebo maximu grantu bude vyžadovať úpravu finančného memoranda v súlade s postupom opísaným v odseku (3).

(2)	Ak pri zmene finančného plánu pre projekt už vykonané alokácie a/alebo platby Spoločenstva prekročia sumy uvedené v upravenom finančnom pláne, komisia pri autorizácii prvej finančnej operácie (alokácie alebo platby) po danej zmene vykoná úpravu tak, aby sa zohľadnila suma nadmerne alokovaná alebo preplatená.

(3)	Akékoľvek zmeny finančného memoranda sa uskutočnia v súlade s nasledujúcimi postupmi:

	(a)	Zmeny, ktoré predstavujú podstatnú zmenu v cieľoch alebo charakteristikách projektu alebo podstatnú zmenu vo finančnom pláne alebo harmonograme výdavkov, sa uskutočnia prostredníctvom finančného memoranda vypracovaného na požiadanie prijímajúcej krajiny alebo z iniciatívy komisie po konzultácii s prijímajúcou krajinou. Definícia „podstatnej“ zmeny je uvedená v rámci ustanovení platných pre oprávňovanie výdavkov.

	(b)	V prípade iných zmien prijímajúca krajina pošle komisii návrh na zmenu. Komisia predloží svoje poznámky alebo podpíše túto dohodu do dvadsiatich pracovných dní od prijatia návrhu. Zmeny budú prijaté, keď komisia poskytne svoj súhlas. Riadiaci výbor ISPA sa bude informovať o takých zmenách.

	(c)	Akákoľvek zmena v ročných výdavkov menšia ako 25 % celkových výdavkov plánovaných na projekt sa nebude považovať za podstatnú zmenu plánu financovania a harmonogramu výdavkov.

 Časť VII
Finančný manažment a kontrola
(1)	Prijímajúce krajiny:
(a)	vytvoria od 1. januára 2000, a v žiadnom prípade nie neskôr ako 1. januára 2002, systémy manažmentu a kontroly, ktoré zaručia:
–	riadnu realizáciu pomoci poskytnutej v rámci tohto memoranda v súlade so zásadami spoľahlivého finančného manažmentu,
–	oddelenie funkcií manažmentu a kontroly,
–	vyhlásenia o výdavkoch predložené komisii budú presné a budú vychádzať z účtovných systémov založených na podporných dokumentoch, ktoré možno overiť; 
(b)	pravidelne overia, či opatrenia financované spoločenstvom sú primerane realizované;
(c)	predchádzajú nezrovnalostiam a prijímajú proti nim opatrenia;
(d)	vymáhajú straty spôsobené nezrovnalosťami alebo nedbanlivosťou.
(2)	Príslušné národné orgány, ktoré musia byť nezávislé, aby mohli vykonávať túto funkciu, budú vykonávať primerané interné a externé kontroly v súlade s medzinárodne akceptovanými normami auditu. Komisii sa bude každoročne posielať plán auditov a súhrn zistení z realizovaných auditov. Správy z auditu budú komisii k dispozícii.
(3)	Bez dosahu na kontroly realizované prijímajúcimi krajinami môžu služby komisie a Dvor audítorov prostredníctvom vlastných pracovníkov alebo riadne splnomocnených zástupcov vykonávať technické alebo finančné audity priamo na mieste vrátane kontroly vzoriek a konečného auditu.
(4)	Prijímajúca krajina musí zaručiť, že keď pracovníci komisie alebo jej riadne splnomocnení zástupcovia alebo Dvor audítorov vykonávajú kontroly, majú tieto osoby právo na mieste preveriť všetku relevantnú dokumentáciu a účty súvisiace s položkami financovanými v rámci finančného memoranda. Prijímajúce krajiny musia pomáhať službám komisie a Dvoru audítorov pri vykonávaní auditov súvisiacich s využívaním fondov poskytnutých v rámci ISPA. Ustanovenia prílohy III.5 sa vzťahujú na kontroly na mieste vykonávané komisiou.
(5)	Podrobné ustanovenia o finančnom manažmente a kontrole sú uvedené v prílohe III.4.

Časť VIII
Monitoring

Prijímajúce krajiny a komisia zabezpečia, aby implementácia opatrenia bola monitorovaná a vyhodnotená v súlade s nasledujúcimi ustanoveniami:

(1)	Monitorovacie výbory sa založia dohodou medzi príslušnou prijímajúcou krajinou a komisiou. Vo výboroch budú zastúpené orgány alebo subjekty určené prijímajúcou krajinou, komisiou a prípadne EIB a/alebo inou financujúcou inštitúciou. Keď budú na realizáciu projektu kompetentné regionálne a miestne orgány a súkromné podniky a keď budú priamo dotknuté projektom, budú tiež zastúpené v takých výboroch.

(2)	Monitoring sa má vykonávať pomocou spoločne dohodnutých postupov predkladania správ, náhodných kontrol a prípadne zakladaním ad hoc výborov. Má sa vykonávať s odkazom na fyzické a finančné ukazovatele. Tieto ukazovatele sa budú týkať špecifického charakteru projektu a jeho cieľov. Budú usporiadané takým spôsobom, aby ukazovali dosiahnuté štádium realizácie opatrenia vo vzťahu k plánu a pôvodne stanoveným cieľom a pokroku dosiahnutému na strane riadenia a v akýchkoľvek súvisiacich problémoch.

(3)	(a)	Pre každé opatrenie bude národný koordinátor ISPA predkladať komisii správy o postupe do troch mesiacov od konca každého plného roka implementácie.

	(b)	Na stretnutia monitorovacích výborov bude národný koordinátor ISPA predkladať správy o postupe podľa štandardného vzoru poskytnutého komisiou. Správa musí byť v rukách komisie 15 pracovných dní pred plánovaným stretnutím.

(4)	Na základe výsledkov monitoringu a berúc do úvahy poznámky monitorovacieho výboru bude komisia upravovať sumy a podmienky poskytovania pomoci vzhľadom na pôvodné schválenie, ako aj predpokladaný plán financovania, v prípade potreby na návrh prijímajúcich krajín.

	Komisia bude definovať vhodné mechanizmy pre tieto úpravy, pričom ich bude diferencovať podľa povahy a dôležitosti.

Časť IX
Transparentnosť v udeľovaní kontraktov

(1)	Postup, podľa ktorého sa bude postupovať pri prideľovaní kontraktu na práce, dodávky alebo služby, bude rešpektovať kľúčové zásady obsiahnuté v hlave IX finančného nariadenia platného pre všeobecný rozpočet Európskej únie.

(2)	(a)	Účasť v tendroch bude otvorená za rovnakých podmienok pre všetky fyzické a právnické osoby spadajúce pod aplikáciu zmluvy a pre všetky fyzické a právnické osoby v prijímajúcich krajinách ISPA.

		Špecifikácie budú preto vyžadovať, aby účastníci tendrov uviedli svoju štátnu príslušnosť a prezentovali podklady bežne prijateľné podľa ich vlastného zákona.

	(b)	V náležite odôvodnených prípadoch, ako je napríklad spolufinancovanie s medzinárodnými finančnými inštitúciami a po včasnom preskúmaní riadiacim výborom ISPA, môže komisia umožniť štátnym príslušníkom tretích krajín zúčastniť sa tendrov na kontrakty.

(3)	(a)	Prijímajúce krajiny prijmú potrebné opatrenia na zaručenie čo najširšej účasti. S týmto cieľom a v prípadoch, kedy to bude vyžadovať hodnota kontraktov, zabezpečia vopred zverejnenie pozvania na účasť v tendri v Úradnom vestníku Európskych spoločenstiev a v úradnom vestníku v prijímajúcej krajine.

	(b)	Odstránia tiež akúkoľvek diskriminačnú prax alebo technické špecifikácie, ktoré môžu znemožniť širokú účasť za rovnakých podmienok pre všetky fyzické alebo právnické osoby členských štátov a prijímajúcich krajín.

	(c)	Okrem toho tieto informácie musia byť transparentnou formou uverejnené na internete.

(4)	Podrobný postup na uskutočňovanie tendrov a kontraktov je zakotvený v príručke Decentralised Implementation System (DIS – decentralizovaný realizačný systém) zavedenej pre programy PHARE.

Časť X
Transparentnosť v účtovníctve a správach o projektoch

Prijímajúca krajina zabezpečí, aby pre opatrenie, ktorého sa týka finančné memorandum, všetky štátne alebo súkromné subjekty zapojené do riadenia a realizácie operácií udržiavali buď osobitný účtovný systém, alebo adekvátnu účtovnú kodifikáciu všetkých súvisiacich transakcií, ktorá uľahčí overovanie výdavkov spoločenstvom a národnými kontrolnými orgánmi. Musia tiež zabezpečiť, aby boli všetky výdavky správne pripísané príslušnému projektu.

Zodpovedné orgány musia udržiavať dostupné všetky podkladové dokumenty týkajúce sa výdavkov na akýkoľvek projekt počas piatich rokov po poslednej platbe v súvislosti s projektom.

Časť XI
Hodnotenie ex post

Hodnotenie ex post má pokryť využitie zdrojov a efektívnosť a účinnosť pomoci a jej dosah. Má pokryť faktory prispievajúce k úspechu alebo neúspechu realizácie opatrení a výkony a výsledky.

Po dokončení opatrení komisia a prijímajúce krajiny preto vyhodnotia spôsob, ktorým boli opatrenia uskutočnené vrátane účinného a efektívneho využitia zdrojov. Hodnotenie pokryje aj skutočný dosah ich realizácie, aby sa zhodnotilo, či sa dosiahli pôvodné ciele. Toto hodnotenie sa bude medziiným zaoberať príspevkom opatrení k realizácii politiky spoločenstva k životnému prostrediu alebo jej príspevkom k rozšíreným transeurópskym sieťam a politike spoločnej dopravy. Zhodnotí aj environmentálny dosah opatrení.

Príloha III.2

Ustanovenia pre oprávnenosť výdavkov na opatrenia subvencované z ISPA

Časť I
Oblasť výdavkov

ISPA poskytuje pomoc na nasledujúce opatrenia:

1.	Environmentálne projekty umožňujúce prijímajúcim krajinám splniť požiadavky environmentálneho zákona spoločenstva a ciele Partnerstva pre vstup;

2.	Projekty dopravnej infraštruktúry, ktoré podporujú trvalo udržateľnú mobilitu a najmä tie, ktoré predstavujú projekty spoločného záujmu na základe kritérií rozhodnutia č. 1692/96/EC a tie, ktoré umožňujú prijímajúcim krajinám splniť ciele Partnerstva pre vstup; sem patrí prepojenie a súčinnosť národných sietí, ako aj s transeurópskymi sieťami spolu s prístupom k takým sieťam;

3.	Predbežné štúdie, hodnotenia a technické podporné opatrenia vrátane akcií týkajúcich sa informovanosti a publicity v súvislosti s oprávnenými projektmi. Sem patrí technická a administratívna pomoc na vzájomný prospech komisie a prijímajúcich krajín, ktorá nespadá do stálej pôsobnosti národnej štátnej správy, pokrývajúca identifikáciu, prípravu, riadenie, monitoring, audit a dohľad nad projektmi.

Pravidlá v nižšie uvedených častiach II až XII sa týkajú projektov uvedených v bodoch 1 a 2 vyššie. Aplikujú sa však analogicky ako rozhodnutia pre projekty uvedené v bode 3.

Časť II
Základné definície a pojmy

1. 	Pojem projektu, štádia projektu a skupiny projektov

	Na účely tohto dokumentu budú platiť nasledujúce definície:

	a)	„projekt“ bude ekonomicky nerozdeliteľná séria prác plniacich presnú technickú funkciu s jasne identifikovanými cieľmi.

	b)	„technicky a finančne nezávislé štádium“ bude štádium, ktoré možno identifikovať ako samostatne funkčné.
		Štádium môže pokrývať predbežné, realizačné a technické štúdie potrebné na uskutočnenie projektu.

	c)	projekty vyhovujúce nasledujúcim trom podmienkam možno zoskupiť:

		-	musia byť lokalizované na tom istom vodnom toku alebo povodí alebo situované pozdĺž toho istého dopravného koridoru;
		-	musia sa uskutočňovať podľa celkového plánu pre vodný tok alebo povodie alebo koridor s jasne identifikovanými cieľmi;
		-	musí nad nimi vykonávať dohľad subjekt zodpovedný za koordináciu a monitoring skupiny projektov v prípadoch, kedy projekty uskutočňujú rôzne kompetentné orgány.

2.   	„Subjekt zodpovedný za realizáciu“

	(a)	Pre projekty subvencované z ISPA je „subjektom zodpovedným za realizáciu“ subjekt zodpovedný za tendre a kontrahovanie. Tento subjekt je uvedený v dodatku I, bode 3 finančného memoranda.
		V dôsledku toho akákoľvek zmena „subjektu zodpovedného za realizáciu“ projektu musí byť schválená komisiou v rámci finančného memoranda.

		Tento subjekt sa bežne označuje ako konečný príjemca finančnej pomoci z ISPA. Len tento subjekt uskutočňuje oprávnené výdavky.

	(b)	Tento subjekt však môže delegovať implementáciu na iný subjekt, ktorý tiež môže uskutočňovať oprávnené výdavky. V takých prípadoch musí byť komisia informovaná o navrhovanom type delegácie a musí dostať kópiu relevantných dokumentov.

3.   	Pojem „štátna správa“

	Štátna správa má zahŕňať nasledujúce tri úrovne všeobecnej správy:

	-	Subjekty centrálnej štátnej správy (národná úroveň);
	-	Subjekty regionálnej štátnej správy;
	-	Subjekty miestnych samospráv.

	Okrem toho tento pojem môže zahŕňať subjekty, ktorých aktivity sa vykonávajú v rámci administratívneho a právneho rámca, na ktorého základe sa považujú za ekvivalentné štátnym subjektom.

4.    	Realizácia a obdobie realizácie projektu

	(a)  	Predpokladá sa, že realizácia projektu pokrýva všetky štádiá od predbežného plánovania (vrátane štúdia alternatív) po dokončenie schváleného projektu a opatrenia na zabezpečenie publicity pre subvencovaný projekt.

	(b)  	Finančné memorandum môže platiť pre jedno alebo niekoľko vyššie uvedených štádií.

	(c) 	Obdobie realizácie projektu sa týka spravidla obdobia potrebného na dokončenie vyššie uvedených štádií až po okamih, keď sa projekt stane plne funkčným a keď sa dokončí fyzický objekt popísaný vo finančnom memorande.

5.    	Transparentnosť a dokumentárne dôkazy

Akékoľvek výdavky vykázané komisii by mali byť založené na právne záväzných zmluvách a/alebo dokumentoch. Príslušné dokumentárne dôkazy sú nevyhnutné.

Aby sa maximalizovala transparentnosť a aby sa umožnila kontrola výdavkov zo strany komisie a/alebo kompetentného národného orgánu finančnej kontroly, každá prijímajúca krajina musí zabezpečiť, aby mal akýkoľvek subjekt zapojený do riadenia a realizácie projektov osobitné účtovné záznamy pokrývajúce projekt popísaný vo finančnom memorande.

6.	Výdavok

Výdavok sa musí týkať platieb potvrdených a skutočne uskutočnených subjektom zodpovedným za realizáciu podložených potvrdenými faktúrami alebo účtovnými dokladmi ekvivalentnej dôkaznej hodnoty.

„Účtovný dokument ekvivalentnej dôkaznej hodnoty“ znamená akýkoľvek dokument predložený orgánom definovaným v bode 2 tejto časti, ktorý dokazuje, že účtovná položka poskytuje pravdivý a korektný pohľad na uvedenú transakciu v súlade so štandardnými účtovnými praktikami. Keď sa má použiť účtovný doklad ekvivalentnej dôkaznej hodnoty, je potrebný predchádzajúci súhlas komisie.

Časť III
Hlavné kategórie oprávnených výdavkov

Výdavky týkajúce sa 

-	realizačných štúdií,
-	plánovania a projektovania vrátane hodnotenia environmentálneho dosahu,
-	prípravy staveniska,
-	stavebných a montážnych prác,
-	zariadení a strojov trvalo inštalovaných v diele,
-	testovania a zaškoľovania,
-	riadenia projektu,
-	kompenzačných alebo zmierňovacích opatrení environmentálneho dosahu,
-	iných typov výdavkov špecifikovaných vo finančnom memorande,
-	opatrení prijatých podľa ustanovení dodatku III 6 o informovanosti a publicite

sú spravidla oprávnené s prihliadnutím na ďalej uvedené podmienky.

Časť IV
Realizačné štúdie, plánovanie a projektovanie diela

1. 	Výdavky týkajúce sa realizačných štúdií, plánovania a projektovania diela

	(a) 	Výdavky súvisiace s realizačnými štúdiami, plánovaním vrátane štúdií hodnotenia environmentálneho dosahu, expertízami súvisiacimi s dielom a projektovaním diela sú spravidla oprávnené za predpokladu, že také výdavky priamo súvisia s jedným alebo niekoľkými projektmi a sú špecificky schválené finančným memorandom.

	(b)	V prípadoch, kde kontrakt pokrýva niekoľko projektov, alebo kde subjekt zodpovedný za realizáciu vykonáva vyššie uvedené funkcie samostatne, náklady sa pripisujú pomocou transparentného a oddeleného projektového účtovného systému založeného na účtovných dokumentoch alebo dokumentoch ekvivalentnej dôkaznej hodnoty (napr. pomocou systému časovej alokácie).

2.    	Zapojenie štátnej správy

V prípadoch, kde sú do činností spomenutých v bode 1 (a) tejto časti zapojení zamestnanci štátnej správy, komisia môže akceptovať výdavky ako oprávnené v náležite odôvodnených prípadoch podľa všetkých nasledujúcich kritérií:

	- 	zamestnanec musí dočasne opustiť svoje štatutárne zamestnanie v štátnej správe;
	- 	výdavok musí byť založený na kontrakte týkajúcom sa jedného alebo niekoľkých špecifikovaných projektov; v prípade, kedy sa kontrakt týka niekoľkých projektov, náklady sa musia alokovať transparentným spôsobom (napr. pomocou pracovných výkazov);
	- 	výdavok musí priamo súvisieť s jedným alebo viacerými individuálnymi projektmi;
	- 	kontrakt musí byť časovo obmedzený a nesmie prekročiť časový limit stanovený na dokončenie projektu;
	- 	úlohy, ktoré sa majú vykonať v rámci daného kontraktu, nesmú pokrývať všeobecné administratívne funkcie, ako je uvedené tu v časti VIII, bod 1;
	- 	toto ustanovenie sa nesmie použiť na obchádzanie postupov verejného obstarávania spoločenstva.

Časť V
Príprava staveniska a výstavba

(1) 	V prípadoch, kedy subjekt zodpovedný za realizáciu vykonáva prípravu staveniska alebo stavebné práce alebo ich časti samostatne, náklady sa pripisujú prostredníctvom transparentného a oddeleného projektového účtovného systému na základe účtovných dokladov alebo dokladov ekvivalentnej preukaznej hodnoty.

V prípade zapojenia zamestnancov štátnej správy platia ustanovenia časti IV, bod 2.

(2) 	Oprávnené náklady budú zahŕňať len náklady skutočne vzniknuté po dátumoch uvedených v časti X, bode 1 a týkajúce sa priamo projektu. Oprávnené náklady môžu zahŕňať všetky alebo ktorékoľvek z nasledujúcich kategórií:

	- 	mzdové náklady (hrubé mzdy a platy);
	- 	poplatky za použitie trvalých zariadení počas výstavby;
	- 	náklady na výrobky použité na realizáciu projektu;
	- 	režijné náklady a iné nákladové položky, ak je to špecificky odôvodnené; majú sa alokovať korektným spôsobom v súlade so všeobecne uznávanými účtovnými štandardmi.
	-	pripísané režijné náklady nie sú oprávnené v prípade, kedy je subjekt spomenutý pod vyššie uvedeným bodom (a) štátnou správou.

(3) 	Náklady by sa spravidla mali účtovať v trhových cenách. 

Časť VI
Nákup, prenájom zariadení a nehmotného majetku

1.	Trvalé zariadenia, ktoré sú súčasťou investičných výdavkov projektu

	(a) 	Výdavky na nákup alebo výrobu strojov a zariadení, ktoré majú byť trvale inštalované a zabudované do diela, sú oprávnené za predpokladu, že sú zahrnuté do inventára trvalých zariadení subjektu uvedeného v časti II (2) a že sú považované za investičné výdavky v súlade so štandardnými účtovnými zvyklosťami.

	(b) 	Bez dotknutia časti IX (3) sa prenájom takého zariadenia považuje za súčasť prevádzkových nákladov a nie je oprávnený.

2.    	Nákup nehmotného majetku

Nákupy a použitie nehmotného majetku, napríklad patentov, sú oprávnené, ak sú potrebné na realizáciu projektu. 

3.   	Trvalé zariadenia použité na realizáciu projektu

	(a) 	V prípadoch, kedy subjekt zodpovedný za realizáciu vykonáva prípravu staveniska alebo stavebné práce alebo ich časť samostatne, výdavky na nákup alebo výrobu trvalých zariadení, ktoré sa používajú počas realizačnej fázy projektu, nie sú oprávnené. Toto sa týka ťažkých stavebných strojov, ako aj kancelárskych a iných typov zariadení.

	(b) 	Trvalé zariadenia, ktoré sú výslovne zakúpené alebo vyrobené na realizáciu projektu, možno považovať za oprávnené, ak sú bez ekonomickej hodnoty, alebo ak sa po použití zlikvidujú, a ak je to uvedené vo finančnom memorande.

4.	Trvalé zariadenia používané štátnou správou

	(a) 	Výdavky na nákup a prenájom trvalých zariadení používaných štátnou správou nie sú oprávnené.

	(b) 	Bez dotknutia časti VIII (2) a (3), výdavky na zariadenia a nájomné za zariadenia používané štátnou správou pri uskutočňovaní svojej úlohy monitorovania a dohľadu môžu byť oprávnené so súhlasom komisie.

Časť VII
Nákup pozemkov a daň z pridanej hodnoty

Nákup pozemkov a daň z pridanej hodnoty (DPH) nie sú oprávnené.

Časť VIII
Administratívne výdavky

1. 	Všeobecné zásady

Výdavky vzniknuté štátnym správam vrátane platov národných, regionálnych a miestnych štatutárnych zamestnancov, nie sú oprávnené na pomoc (vrátane odbornej pomoci) s výnimkou náležite doložených výdavkov vyplývajúcich z povinnosti vykonávať finančné kontroly, finančný a fyzický monitoring, hodnotenie a prevenciu nezrovnalostí a výdavkov vzniknutých v rámci povinnosti vymáhať stratené sumy. 

S výnimkou Národného fondu náklady zahŕňajúce platy spojené s dočasným zamestnaním zamestnancov z iniciatívy komisie, či už dočasných štátnych zamestnancov alebo zamestnancov zo súkromného sektora, za prácu zahŕňajúcu riadenie, následné sledovanie, vyhodnocovanie a kontrolu, sú oprávnené v rámci technických podporných opatrení podľa definície v časti I (3).

Zariadenia na účely monitorovania môžu byť oprávnené, ak ich špecificky umožňuje opatrenie odbornej pomoci uvedené vo finančnom memorande.

2. 	Organizácia monitorovacích výborov

	(a)	Bez dotknutia vyššie uvedeného bodu 1 výdavky vzniknuté na organizáciu štatutárneho monitorovania sú oprávnené po predložení dokumentárnych dôkazov.

	(b)	Prípustné náklady môžu spravidla zahŕňať jednu alebo viacero z nasledujúcich kategórií:

		-	služby tlmočníkov,
		-	prenájom zasadačky a pomocné opatrenia,
		-	prenájom audiovizuálnych a iných potrebných elektronických zariadení,
		-	poskytovanie dokumentácie a súvisiacich prostriedkov,
		-	poplatky za účasť expertov,
		-	cestovné výdavky.

	(c ) 	Platy a odmeny zamestnancov štátnej správy vyplatené v tomto kontexte nie sú oprávnené.

3. 	Stretnutia na požiadanie komisie

Pravidlá uvedené vo vyššie uvedenom bode 2 možno aplikovať analogicky na organizovanie ad hoc stretnutí na požiadanie komisie.

Časť IX
Iné typy výdavkov

1. 	Riadenie projektov a dohľad nad projektmi

Výdavky súvisiace s riadením projektov a dohľadom nad projektmi sú spravidla oprávnené. Platia ustanovenia uvedené v časti IV (1) a (2).

2.	Finančné poplatky

Akýkoľvek typ finančného poplatku súvisiaceho s realizáciou projektu nie je oprávnený; toto sa týka najmä úrokov za preklenovacie financovanie, bankových poplatkov, obstarávacích poplatkov atď.

Bankové záruky týkajúce sa bankových pôžičiek používaných na financovanie projektu môžu byť oprávnené so súhlasom komisie.

3. 	Techniky financovania neimplikujúce okamžitý prevod vlastníctva majetku

Bez dotknutia bodu 2, finančné techniky, ktoré nemusia implikovať okamžitý prevod vlastníctva majetku, sa môžu považovať za oprávnené, ak je to odôvodnené a schválené vo finančnom memorande.

Prijímajúca krajina musí preukázať prostredníctvom analýzy rizík, že použitá technika je ekonomicky výhodnejšia ako priame získanie majetku.

4. 	Prevádzkové výdavky, priebežné náklady subvencovaných projektov

	(a)  	Akýkoľvek typ prevádzkových nákladov vzniknutých po dokončení projektu nie je oprávnený.
	(b)  	Bez ohľadu na vyššie uvedený bod (a), zaškolenie prevádzkového personálu a testovanie diela a jeho zariadení môže byť braté do úvahy ako oprávnený výdavok počas potrebného obdobia definovaného vo finančnom memorande.
	(c ) 	Zásady definované vo vyššie uvedených bodoch (a) a (b) platia aj pre dokončenú jednotlivú časť projektu alebo zoskupeného projektu, aj keď celkový projekt ešte nebol dokončený.

5. 	Opatrenia týkajúce sa publicity a informovanosti

Výdavky na opatrenia uskutočnené podľa ustanovení dodatku III.6 na informovanosť a publicitu sú oprávnené.

Časť X
Obdobie oprávnenosti

1.	Počiatočný časový limit oprávnenosti

Počiatočný časový limit oprávnenosti sa hodnotí rôzne podľa dvoch nasledujúcich situácií:

	(a)	keď výber projektov, organizácia tendrov a kontraktácia žiadateľskými krajinami podlieha ex ante schváleniu komisiou, výdavky sú oprávnené na pomoc od dátumu, keď komisia podpísala finančné memorandum týkajúce sa tohto projektu.

		Vo výnimočných prípadoch a keď financovanie projektu pozostáva z kombinácie pôžičky buď od EIB alebo inej finančnej inštitúcie a grantu ISPA, výdavok je oprávnený na pomoc od dátumu odsúhlasenia konkrétneho projektu zo strany EIB alebo inej finančnej inštitúcie. Tento dátum by spravidla nemal byť skorší ako 6 mesiacov od dátumu uvedeného pod prvým pododsekom. Predpokladom sú nasledujúce podmienky:
 	
		-	Práce a kontrakty, pre ktoré bude platiť toto ustanovenie, musia byť identifikované vo finančnom memorande;
	
		-	EIB alebo iná finančná inštitúcia potvrdí, že sú dodržané ustanovenia článkov 167 a 168(1) Nariadenia Rady (EC, Euratom) č. 1605/2002 a odporúčania v článku 239 a 240 Nariadenia Rady (EC, Euratom) č. 2342/2002, 

		Vo vyššie uvedených prípadoch môže komisia spravidla aplikovať po preskúmaní riadiacim výborom ISPA ustanovenie článku 114 (2) finančného nariadenia platného pre všeobecný rozpočet Európskych spoločenstiev.

	(b)	po rozhodnutí komisie zveriť pomoc realizačným agentúram v žiadateľských krajinách na decentralizovanom základe, výdavok je oprávnený na pomoc od dátumu, keď žiadosť dosiahne komisiu (odbornú organizáciu ISPA) za predpokladu, že žiadosť možno považovať za kompletnú.

		Platby uskutočnené pred dátumami špecifikovanými vo vyššie uvedených bodoch (a) a (b) nie sú oprávnené.

2.	Úpravy projektov

	(a) 	Akákoľvek úprava schváleného projektu, ktorá sa rovná alebo je väčšia ako 5 miliónov eur alebo 20 % jeho celkových nákladov podľa toho, čo je nižšie, sa považuje za „podstatnú“ úpravu projektu. Závažné úpravy fyzických objektov projektu, ktoré sú také, že sa zmení povaha projektu, sa tiež považujú za „podstatné“.
		Pravidlá zakotvené odsekom 1 platia pre oprávnenosť výdavkov týkajúcich sa tých úprav, ktoré sú definované vyššie.
	(b) 	Pre akúkoľvek inú úpravu projektu budú výdavky týkajúce sa nových dodatočných alebo rozšírených fyzických prvkov oprávnené od času, kedy požiadavka na úpravu dosiahne komisiu (odbornú organizáciu ISPA).
	(c) 	Požiadavku na úpravu a k nej pripojené relevantné informácie možno prezentovať na monitorovacom výbore. V zápisnici sa musí urobiť záznam o požiadavke a uložení materiálu.

3. 	Konečný časový limit oprávnenosti 

(a) 	Konečný dátum oprávnenosti je spravidla uvedený v článku 4, odseku 3 finančného memoranda.

	(b) 	Konečný dátum sa týka platieb vykonaných subjektom zodpovedným za realizáciu.

	(c) 	Konečný dátum oprávnenosti je zakotvený v príslušnom finančnom memorande. Po uplynutí tohto dátumu má prijímajúci štát k dispozícii obdobie šiestich mesiacov, aby komisii predložil záverečnú žiadosť o platbu spolu so záverečnou správou a výkazom podľa časti III (6) dodatku III.1 a dodatku III.4.C  k finančnému memorandu.

	(d) 	Komisia toto šesťmesačné obdobie nemôže predĺžiť.

Časť XI
Žiadosti o platbu

Žiadosti o platbu prezentované komisii prijímajúcimi krajinami sú založené na deklaráciách výdavkov skutočne vyplatených podľa definície v časti II, bode 6.

V prípade práce vykonanej koncesionárom alebo ekvivalentným subjektom musí zodpovedný orgán štátnej správy potvrdiť správnosť výdavku.
Žiadosti o platbu musia byť registrované a potvrdené národným autorizačným zástupcom. Žiadosti sa potom postúpia komisii cez delegáciu komisie.

Časť XII
Iné položky špecificky neuvedené

(1)	Kedykoľvek sa vyskytnú otázky, ktoré nie sú špecificky riešené v týchto zásadách platných pre oprávnenosť výdavkov v rámci projektov s pomocou ISPA, záležitosť sa prediskutuje s komisiou. Komisia sa bude snažiť riešiť otvorené otázky v duchu týchto zásad a s náležitým ohľadom na zásady stanovené pre kohézny fond.

(2)	V prípade konfliktu medzi týmito zásadami a zásadami pravidiel národnej oprávnenosti budú mať prednosť vyššie uvedené zásady.

		Príloha III.3.a
Vzor pre predloženie monitorovaciemu výboru
  dd/mm/rr 
ISPA monitorovací hárok
15.1.1.	Všetky údaje v správe majú byť ku 30. júnu alebo 31. decembru
1A.	Identifikácia opatrenia
Názov opatrenia:	     
Číslo finančného memoranda ISPA: 	     	
Implementačná agentúra :	     
Podiel pomoci ISPA:	     
Podpis finančného memoranda	-	Komisia	     
		-	Krajina	     

Číslo dodatku	     		-	Komisia	     
			-	Krajina	     

1B.	Implementačná agentúra (ia)
Meno:		     
Adresa:		     
PSČ:		     		Mesto:	     
Meno kontaktnej osoby:	     
Tel. číslo:		     
E-mail:		     

2.	 Stručný chronologický popis vykonaných činností/prác

3.	Špecifické podmienky súvisiace s opatrením (článok 8 finančného memoranda FM)

Uveďte špecifické podmienky, pokiaľ sú, a uveďte ako boli splnené a dátum splnenia  (odkaz na korešpodenciu Komisie potvrdzujúcu splnenie týchto podmienok).    

     

4.	Aktualizácia plánu obstarávania

Kontrakt (číslo, typ a popis)	Dátum zverejnenia predbežného oznamu o tendri	Typ plánovaného tendra** 	Dátum zverejnenia
 oznámenia o tendri	Náklady na kontrakt / odhadované náklady na kontrakt	Typ
 Spolufinan-covania	Dátum podpisu a meno /
Stav***	
			Ak nezverejnený 	Ak zverejnený	v mil. € 	Spoločné/
paralné		
			Odhadovaný dátum	Dátum, Official Journal a Internet.				
Podpísaný									

V procese prípravy									

(*)	Špecifikovať hlavný kontrakt.
(**)	Určiť, či kontrakt bude dohodnutý podľa červenej, žltej alebo striebornej knihy FIDIC. Určiť, či sa jedná o miestny, medzinárodný alebo obmedzený tender a uviesť zdôvodnenie procedúry prípadného predbežného výberu.
(***)	Pre kontrakty v procese prípravy uveďte prosím detaily o stave prípravy tendrovej dokumentácie. 

5.	Plán výdavkov (Mena: €)
Rok	Celkové oprávnené náklady	Aktuálne realizované platby	Budúce odhadované výdavky	Celkové výdavky	Rozdiel/ Celkové náklady%
(9)=((7)-(2))/
/celkové (2)	
	Počiatočný odhad*	Súčasný akceptovaný odhad**	(ku dňu výkazov)	(%) (3)/(2)	(odo dňa výkazov)	(%) (5)/(2)	(7)=(3)+(5)	(%) (7)/(2)		
	(1)	(2)	(3)	(4)	(5)	(6)	(7)	(8)	(9)	
2000	     	     	     	     	     	     	     	     	     	
2001										
2002 
1. kvartál										
2. kvartál										
3. kvartál										
4. kvartál										
2003 
1. kvartál										
2. kvartál										
3. kvartál										
4. kvartál										
2004										
2005										
2006										
Celkovo										

Navrhnutá zmena finančného plánu          Yes	 	  No   
Už predložené EK dňa:	     
Má byť predložené EK dňa:	     

Má byť prezentované na monitorovacom výbore (doplniť plán a dôvody na zmenu)	

*	v momente podpisu finančného memoranda
**	posledný monitorovací výbor

		

7.	Dôvody rozdielov (pokaľ sú) medzi fyzickou a finančnou realizáciou 
          Vysvetlenie oneskorení (pokiaľ jestvujú)	

     

	

8.	Technické, finančné alebo právne problémy (Príloha III.1 FM)

Uveďte akékoľvek problémy, ktoré sa vyskytli počas realizácie opatrenia vrátane odchýlok od pôvodného finančného plánu a vysvetlite, aké opatrenia sa prijali na ich nápravu. 

Uveďte akékoľvek pozastavenie, finančnú opravu a/alebo nezrovnalosť.

9.	Postrehy a odporúčania národných a/alebo inšpekčných orgánov Spoločenstva (Príloha III.1 FM)

Uveďte prípadné súhrnné postrehy alebo odporúčania (s plným odkazom na zdroj), a opíšte, ako boli splnené.

     

10.	Opatrenia prijaté na propagáciu pomoci Spoločenstva (Príloha III.6 FM)

Bilboardy postavené na stavenisku?	      Áno		Nie	
Médiá využité na informovanie verejnosti o príslušnom opatrení:
	Tlač		Televízia 		Rozhlas	
	Iné audiovizuálne médiá	
Typ písomnej dokumentácie poskytnutej verejnosti:      

11.	Očakávaný dátum dokončenia

V počiatočnom FM (konečný dátum stanovený v počiatočnom FM)	     
 V aktuálnom FM (konečný dátum v modifikovanom FM)		     
 Očakávaný dátum dokončenia			     
 Úprava dátumu, ktorá sa mala navrhnúť na MV:	Áno  		Nie   

Príloha III.3.b

Vzor na zavedenie úpravy
Návrh úpravy ISPA

Subjekt zodpovedný za realizáciu: 	     

1.	Identifikácia opatrenia

Názov opatrenia:	     
Subjekt zodpovedný za realizáciu:	     
Kód opatrenia ISPA:	     
Finančné memorandum č. 	                  	Dátum: 	     
Podiel pomoci ISPA:	     

2. 	Zmena dátumu dokončenia

Aktuálny dátum dokončenia:	     	Navrhovaný dátum dokončenia: 	     

3.	Navrhované zmeny finančného plánu (*)	Mena: €	
	Celkové oprávnené výdavky podľa aktuálneho FM	Vynaložené oprávnené výdavky alebo prognózované celkové výdavky	
2000	     		
2001			
2002			
2003			
2004			
2005			
2006			
Po 2006			
Spolu			

Žiadosť o zvýšenie pomoci 	Áno		Nie	
Suma požadovaného zvýšenia (keď sa hodí) v €		     

(*) pripojiť upravený finančný plán	

4.	Zmeny v oprávnených nákladoch opatrenia		   	Mena: €
Kategória výdavkov	Aktuálne celkové oprávnené náklady	Požadovaná zmena	Navrhované celkové oprávnené náklady	
Plánovanie/projektovanie	     	     	     	
Príprava staveniska				
Hlavné práce	     	     	     	
Stroje a zariadenia	     	     	     	
Odborná pomoc				
Dohľad				
Iné (uveďte)				
Spolu	     	     	     	
*	Je vhodné ďalšie rozdelenie podľa kontraktov

5.	Zmeny vo fyzických ukazovateľoch
Typ prác	Jednotka	Aktuálny odhad času do dokončenia	Navrhované	

				

6. 	Zmeny v charakteristikách opatrenia
Uveďte podrobný popis

7. 	Dôvody navrhovaných zmien
Uveďte podrobné argumenty

Návrh úpravy: 	     

Dátum predloženia návrhu úpravy:	     

Podpis NIC:

Príloha III.4
Systémy riadenia a kontroly pre pomoc poskytnutú z ISPA a postup na vykonanie finančných korekcií
Časť I
Táto príloha ustanovuje podrobné pravidlá týkajúce sa systémov riadenia a kontroly pre pomoc poskytnutú z ISPA a postupu pre vykonanie finančných korekcií takejto pomoci.
Časť 2
Systémy riadenia a kontroly
1.	Každá prijímajúca krajina zaručí, že:
(i)	národný koordinátor ISPA,
(ii)	Národný fond a splnomocnenec pre Národný fond,
(iii)	implementačné agentúry a sektoroví splnomocnenci a
(iv)	koneční príjemcovia
tak, ako je definované v ISPA memorande o porozumení o využití Národného fondu pre ISPA, dostanú primerané usmernenie o zabezpečení systémov riadenia a kontroly potrebných na zaručenie spoľahlivého riadenia ISPA v súlade so všeobecne akceptovanými zásadami a normami a najmä zabezpečenie primeraného zaručenia správnosti, pravidelnosti a oprávnenosti žiadostí o pomoc ISPA, ale aj zaručenie, že opatrenia sa realizujú v súlade s podmienkami memoranda o financovaní a s cieľmi priradenými opatreniu.
2.	Na účely tejto prílohy budú medzi „implementačné agentúry“ patriť aj iné orgány, než sú koneční príjemcovia (ďalej ako „delegované orgány“), na ktoré deleguje implementačná agentúra alebo sektorový splnomocnenec realizáciu opatrení s pomocou ISPA.
3.	Na účely tejto prílohy, okrem prípadov, kde je to uvedené ináč, „opatrenie“ znamená jednotlivé projekty, etapy projektov alebo skupín projektov spadajúcich do prílohy III.2, časť II (1), čo je predmetom finančného memoranda.
Časť 3
1.	Systémy riadenia a kontroly národného koordinátora ISPA, Národného fondu, implementačných agentúr, delegovaných orgánov a konečných príjemcov zabezpečia úmerne k objemu spravovanej pomoci:
(a)	jasnú definíciu, jasnú alokáciu a, pokiaľ to je potrebné pre spoľahlivé riadenie, primeranú deľbu funkcií rámci dotknutej organizácie;
(b)	efektívne systémy zaručujúce, že funkcie sa vykonávajú uspokojivým spôsobom;
(c)	v prípade delegovaných orgánov a konečných príjemcov hlásenia o výkone ich úloh a použitých prostriedkoch.
Časť 4
1.	Systémy riadenia a kontroly uvedené v časti 3 majú obsahovať postupy na overenie autentickosti nárokovaných výdavkov a realizáciu opatrenia od jeho prípravnej etapy až po uvedenie financovanej investície do činnosti v súlade s podmienkami príslušného finančného memoranda, s cieľmi priradenými opatreniu a s príslušnými vnútroštátnymi pravidlami a pravidlami spoločenstva týkajúcimi sa najmä oprávnenosti výdavkov na podporu z ISPA, ochrany životného prostredia, dopravu (vrátane transeurópskych sietí), hospodárskej súťaže a udeľovania verejných zákaziek. 
Verifikácia má pokrývať všetky aspekty či už finančného, technického alebo administratívneho charakteru, ktoré ovplyvňujú efektívne využívanie vyčlenenej pomoci.
2.	Postup si vyžaduje zaznamenávanie verifikácie opatrení na mieste. Správy majú uvádzať vykonanú prácu, výsledky verifikácie a opatrenia prijaté v súvislosti so zistenými rozdielmi. Ak niektorá fyzická alebo administratívna verifikácia nie je vyčerpávajúca, ale vykonáva sa len na vzorke prác alebo operácií, záznamy majú identifikovať vybrané práce alebo operácie a popísať metódu výberu vzorky. 
Časť 5
1.	Prijímajúca krajina informuje komisiu do troch mesiacov odo dňa, keď finančné memorandum nadobudlo účinnosť, o organizácii národného koordinátora ISPA, Národného fondu, implementačných agentúr a delegovaných orgánov zodpovedných za opatrenia ISPA tak, ako je to špecifikované v časti 2, o systémoch riadenia a kontroly, ktoré sú v týchto úradoch alebo orgánoch zavedené, a o zdokonaleniach plánovaných podľa usmernenia uvedeného v časti 2 (1).
2.	Oznámenie má v súvislosti s národným koordinátorom ISPA, Národným fondom, implementačnými agentúrami a delegovanými orgánmi obsahovať tieto informácie:
(a)	funkcie, ktoré im boli zverené,
(b)	pridelenie funkcii medzi alebo v rámci ich útvarov,
(c)	postupy pre kontrolu a preberanie prác a prijímania, verifikovania a validácie žiadostí o preplatenie výdavkov, a autorizovania, uskutočnenia a zaúčtovania platieb príjemcom a 
(d)	zabezpečenie auditu systémov riadenia a kontroly.
3.	Komisia sa v spolupráci s prijímajúcou krajinou presvedčí, že systémy riadenia a kontroly uvedené v odsekoch 1 a 2 spĺňajú normy požadované touto prílohou, a oznámi akékoľvek prekážky, ktoré predstavujú pre transparentnosť kontrol činnosti ISPA a pre plnenie svojich povinností komisiou. Previerky činnosti systémov sa majú uskutočňovať pravidelne.
Časť 6
1.	Systémy riadenia a kontroly pre opatrenia majú zabezpečovať dostatočnú auditnú stopu.
2.	Auditná stopa sa považuje za postačujúcu, keď umožňuje:
(a)	zosúladenie sumárnych čiastok certifikovaných komisii s jednotlivými výdavkovými záznamami a podpornými dokumentmi vedenými na rôznych administratívnych úrovniach implementačnými agentúrami a konečnými príjemcami;
(b)	verifikáciu alokácií a transferov dostupných prostriedkov Spoločenstva a národných prostriedkov;
(c)	verifikáciu správnosti poskytnutých informácií o realizácii opatrenia v súlade s podmienkami finančného memoranda poskytujúceho pomoc a s cieľmi priradenými k opatreniu.
3.	Indikatívny popis požadovaných informácií pre dostatočnú auditnú stopu je uvedený v prílohe III.4 A.
4.	Prijímajúca krajina sa presvedčí o nasledujúcich bodoch:
(a)	že existujú postupy, ktoré zaručia, že dokumenty, ktoré sú relevantné pre konkrétne položky vzniknutých výdavkov, uskutočnené platby, vykonávané práce a ich verifikácia vykonávané v súvislosti s opatrením, na ktoré sú požadované pre dostatočnú auditnú stopu, sa vedú v súlade s požiadavkami časti X prílohy III.1 a prílohou III.4 A;
(b)	že sa vedie záznam o orgáne, ktorý ich má v držbe a o jeho mieste; 
(c)	že dokumenty sa dávajú k dispozícii na inšpekciu osobám a orgánom, ktoré by za normálnych okolností mali právo na kontrolu takýchto dokumentov. 
5.	Osoby a orgány uvedené v odseku 4 (c) sú:
(a)	pracovníci národného koordinátora ISPA, Národný fond, implementačné agentúry a delegované orgány, ktoré spracúvajú žiadosti o platbu;
(b)	služby vykonávajúce audity systémov riadenia a kontroly;
(c)	splnomocnenec pre Národný fond ako osoba zodpovedná za certifikovanie žiadostí o priebežné a konečné platby podľa časti III (8) prílohy III.1 a osoba alebo útvar, ktorý vydáva vyhlásenia pri ukončení opatrení, ako sú priložené v prílohe III.4.C, 
(d)	činitelia národných audítorských inštitúcií a spoločenstva, ktorí dostali takýto mandát.
Môžu žiadať o poskytnutie výťahov alebo kópií dokumentov alebo účtovných záznamov uvedených v odseku 4.
Časť 7
Národný fond vedie účtovníctvo čiastok, ktoré sa môže refundovať z už uskutočnených platieb pomoci ISPA, a zaručí, že čiastky sa refundujú bez neodôvodneného meškania. Po refundácii vráti refundované neoprávnené platby spolu s úrokmi získanými z dôvodu neskorej platby odčítaním príslušných čiastok z nasledujúceho výkazu výdavkov a žiadosti o platbu komisii v súvislosti s daným opatrením. Ak toto nestačí, komisia môže žiadať o vrátenie nadbytočnej čiastky. 
Národný fond zašle komisii raz do roka prílohu k štvrtej štvrťročnej správe o refundáciách poskytnutých podľa prílohy III.5, výkaz čiastok pripravených na refundáciu z opatrení ISPA k tomu dňu a oklasifikovaných podľa roku začatia refundačného konania.

Časť 8
Certifikácia výdavkov
1.	Splnomocnenec pre Národný fond, ktorý je funkčne nezávislý od akejkoľvek služby, ktorá schvaľuje žiadosti, vypracuje v podobe predpísanej v prílohe III.4.B certifikáty a výkaz priebežných a konečných výdavkov uvedené v prílohe III.1, časť III (6), piata odrážka a (8) . 
2.	Splnomocnenec pre Národný fond sa pred certifikovaním daného výkazu výdavkov presvedčí, či sú splnené nasledujúce podmienky:
(a)	národný koordinátor ISPA, implementačné agentúry, delegované orgány a koneční príjemcovia splnili požiadavky časti III (3) a (6), VII prílohy III.1 a dodržali podmienky finančného memoranda;
(b)	výkaz výdavkov obsahuje len výdavky:
(i)	ktoré sa skutočne realizovali v rámci oprávneného obdobia ustanoveného vo finančnom memorande poskytujúcom pomoc a môžu byť podporené prijatými faktúrami alebo účtovnými dokladmi ekvivalentnej dôkaznej hodnoty, 
(ii)	súvisiace s prácami, ktoré neboli v zásade dokončené v čase podania žiadosti o pomoc,
(iii)	ktoré sú oprávnené pokrokom v opatrení alebo dokončením opatrenia v súlade s podmienkami finančného memoranda poskytujúceho pomoc a s cieľmi priradenými k opatreniu.
3.	Aby sa pred predložením výkazu výdavkov komisii vždy mohla vziať do úvahy dostatočnosť kontrolných systémov a auditnej stopy, zaručí prijímajúca krajina, že Národný fond je informovaný o postupoch prevádzkovaných národným koordinátorom ISPA, implementačnými agentúrami a delegovanými orgánmi na:
(a)	verifikáciu autentickosti požadovaných výdavkov a realizáciu opatrenia v súlade s podmienkami finančného memoranda poskytujúceho pomoc a s cieľmi priradenými k opatreniu;
(b)	zaručenie dodržiavania aplikovateľných pravidiel a 
(c)	zachovanie auditnej stopy.

Časť 9
Náhodné kontroly
1.	Prijímajúca krajina má organizovať kontroly opatrení na základe primeraných vzoriek vytvorených najmä na:
(a)	verifikovanie efektívnosti existujúcich systémov riadenia a kontroly; 
(b)	selektívne verifikovanie na základe analýzy rizika, vyhlásení o výdavkoch vypracovaných na rôznych dotknutých úrovniach.
2.	Kontroly vykonávané za obdobie pokryté pomocou ISPA má pokryť prinajmenej 15% celkových oprávnených nákladov vzniknutých na základe opatrení schválených počas tohto obdobia. Toto percento sa môže znížiť úmerne k výdavkom, ktoré vznikli pred 1. januárom 2003. Kontroly majú vychádzať z reprezentatívnej vzorky operácií so zohľadnením požiadaviek odseku 3.
Prijímajúca krajina sa má usilovať o rovnomerné rozloženie vykonávania kontrol počas daného obdobia. Majú zaručiť primeranú deľbu úloh medzi takýmito kontrolami a realizáciou alebo platobnými postupmi týkajúcimi sa opatrení.
3.	Výber vzorky operácií, ktoré sa majú kontrolovať, má zohľadniť:
(a)	potrebu kontrolovať primeranú zmes typov a veľkostí opatrení;
(b)	akékoľvek rizikové faktory, ktoré identifikovali vnútroštátne kontroly alebo kontroly spoločenstva; 
(c)	potrebu zaručiť, že rôzne typy orgánov zapojených do riadenia a implementácie opatrení a dva sektory činnosti (doprava a životné prostredie) sa kontrolujú uspokojivo.
Časť 10
Prijímajúca krajina sa má prostredníctvom kontrol usilovať o verifikovanie:
(a)	praktickej aplikácie a efektívnosti systémov riadenia a kontroly; 
(b)	realizácie opatrenia v súlade s podmienkami finančného memoranda poskytujúceho pomoc a s cieľmi priradenými k opatreniu;
(c)	súladu týchto záznamov s podpornými dokumentmi držanými implementačnými agentúrami, delegovanými orgánmi a konečnými príjemcami pre primeraný počet účtovných záznamov;
(d)	prítomnosti dostatočného kontrolného záznamu;
(e)	súladu povahy a načasovania relevantných výdavkov s ustanovenia komisie a zodpovedanie schváleným špecifikáciám opatrenia a skutočne vykonaným prácam pre primeraný počet výdavkových položiek; 
(f)	či sa skutočne dalo k dispozícii primerané národné spolufinancovanie a 
(g)	či spolufinancované opatrenia sa realizovali v súlade s pravidlami spoločenstva a politikami, ako sa to požaduje v článku 5 finančného memoranda.
Časť 11
Kontroly majú určiť, či akékoľvek problémy, ktoré sa vyskytli, sú systémového charakteru a obsahujú riziko pre ostatné alebo všetky opatrenia realizované tými istými implementačnými agentúrami alebo v danej prijímajúcej krajine. Majú tiež identifikovať príčiny takýchto situácií, ďalšie preskúmanie, ktoré sa môže požadovať a potrebné nápravné a preventívne kroky.

Časť 12
Každá prijímajúca krajina a komisia majú prinajmenej raz do roka uskutočniť konzultácie s ohľadom na koordináciu svojich programov kontrol, aby sa maximalizoval užitočný účinok celkových zdrojov venovaných na kontroly na vnútroštátnej úrovni a úrovni spoločenstva. Tieto konzultácie majú pokrývať metódy analýzy rizika, ktoré sa majú aplikovať, a majú zobrať na vedomie nedávne kontroly, správy a oznámenia národných orgánov, komisie a Európskeho dvora audítorov.
Časť 13
Prijímajúca krajina informuje v súlade s časťou 12 komisiu do 30. júna každého roka a prvý raz do 30. júna 2002 o tom, ako uplatňuje časti 9 až 11 tejto prílohy v predchádzajúcom roku, a okrem toho poskytne akékoľvek potrebné doplnenie alebo aktualizáciu ich systémov riadenia a kontroly oznámených podľa časti 5(1).
Časť 14
Vyhlásenie ukončenia projektov
Osoba alebo útvar určený na vydávanie vyhlásenia o ukončení opatrení podľa prílohy III.4.C má mať funkciu, ktorá je nezávislá od národného koordinátora ISPA, splnomocnenca pre Národný fond, Národného fondu, implementačných agentúr, delegovaných orgánov a konečných príjemcov.

Svoje previerky uskutoční podľa medzinárodne uznávaných audítorských noriem. Národný koordinátor ISPA, Národný fond, implementačné agentúry, delegované orgány a koneční príjemcovia im poskytnú všetky požadované informácie a budú mať prístup k výkazom a podporným dôkazom potrebných na vypracovanie vyhlásenia.
Časť 15
Vyhlásenia majú vychádzať z preskúmania systémov riadenia a kontroly, zistení z už vykonaných kontrol a tam, kde to je potrebné, z ďalších výberových kontrol operácií a záverečnej správy vypracovanej na základe časti V prílohy III.1. Osoba alebo útvar vydávajúci vyhlásenie vykoná všetky potrebné preskúmania na získanie primeraného ubezpečenia, že certifikovaný výkaz výdavkov je správny, že vyplývajúce operácie sú zákonné a riadne a že opatrenie sa vykonalo v súlade s podmienkami finančného memoranda a cieľmi priradenými opatreniu.
Vyhlásenia majú byť vypracované na základe indikatívneho modelu v prílohe III.4.C a má ich sprevádzať správa, ktorá obsahuje všetky relevantné informácie na odôvodnenie vyhlásenia vrátane súhrnu zistení zo všetkých kontrol vykonaných vnútroštátnymi orgánmi a orgánmi spoločenstva, ku ktorým mal prehlasovateľ prístup. 
Časť 16
Ak existencia dôležitých slabých miest v riadení alebo kontrole alebo vysoká frekvencia zistených nezrovnalostí či pochybnosti o správnej realizácii opatrenia neumožňujú poskytnutie kladného celkového ubezpečenia o platnosti žiadosti o platbu záverečného zostatku a záverečného certifikátu výdavkov, vyhlásenie musí na tieto skutočnosti upozorniť a musí odhadnúť rozsah problému a jeho finančný dosah. 

V takom prípade môže komisia požiadať o vykonanie ďalších kontrol s cieľom identifikovať a napraviť nezrovnalosti v rámci špecifikovaného časového obdobia.
Časť 17
Účtovné informácie, ktoré sa majú držať a oznámiť komisii na požiadanie
1.	Účtovné záznamy opatrení uvedených v prílohe III.4.A sa majú v najväčšej možnej miere držať v počítačovej podobe. Takéto výkazy majú byť komisii k dispozície na osobitné požiadanie na účel vykonania dokumentárnych kontrol a kontrol na mieste bez toho, aby to malo dosah na požiadavky postupovať správy o pokroku podľa časti VIII prílohy III.1.
2.	Na základe písomnej žiadosti komisie poskytne prijímajúca krajina komisii záznamy uvedené v odseku 1 do 10 pracovných dní od prijatia žiadosti. Komisia a prijímajúca krajina sa môžu dohodnúť na inom časovom období najmä vtedy, ak záznamy nie sú k dispozícii v počítačovej podobe. 
3.	Komisia zaručí, že informácie postúpené prijímajúcou krajinou alebo zhromaždené v priebehu inšpekcií na mieste sa držia ako dôverné informácie a bezpečným spôsobom.
4.	Pracovníci komisie majú prístup podľa relevantných vnútroštátnych zákonov k všetkým dokumentom pripraveným vzhľadom na kontroly alebo ako výsledok kontrol vykonaných podľa tejto prílohy a držaných údajov vrátane tých, čo sú uložené v počítačových systémoch.
Časť 18
Finančné korekcie
1.	Ak po uskutočnení potrebných verifikácií komisia usúdi, že:
(a)	vykonanie opatrenia neoprávňuje časť poskytnutej pomoci alebo celú poskytnutú pomoc vrátane nedodržania jednej z podmienok finančného memoranda na poskytnutie pomoci a najmä akýchkoľvek významných zmien, ktoré ovplyvňujú charakter alebo podmienky realizácie opatrenia, pre ktoré sa nežiadalo o súhlas komisie
(b)	v súvislosti s pomocou z ISPA je nezrovnalosť a že daná prijímajúca krajina nevykonala potrebné korekčné opatrenia,
komisia preruší pomoc v súvislosti s daným opatrením s uvedením dôvodu, a žiada, aby prijímajúca krajina predložila svoje vyjadrenia v danom konkrétnom časovom období.
Ak prijímajúca krajina namieta pozorovania komisie, tak komisia pozve prijímaciu krajinu na vypočutie, kde sa obe strany usilujú o dosiahnutie dohody o pozorovaniach a záveroch z nich vyvodených.
2.	Ak sa do troch mesiacov nedosiahne žiadna dohoda, rozhodne komisia na konci obdobia stanoveného komisiou podľa náležitého postupu a so zohľadnením akýchkoľvek pripomienok prijímajúcej krajiny, že:
(a)	zníži zálohové platby uvedené v časti III (2) prílohy III.1 alebo
(b)	vykoná požadované finančné korekcie. Toto znamená zrušenie celej pomoci poskytnutej na opatrenie alebo jej časti.
Tieto rozhodnutia rešpektujú zásadu primeranosti. Keď komisia rozhoduje o čiastke korekcie, zohľadní typ nezrovnalosti alebo výmeny a rozsah potenciálneho finančného dosahu akékoľvek nedostatku v systémoch riadenia alebo kontroly. Akékoľvek zníženie alebo zrušenie zakladá spätné vymáhanie vyplatených množstiev.
3.	Akákoľvek suma, ktorá sa získala neoprávnene a má sa refundovať, sa zaplatí komisii. Úrok z oneskoreného splatenia sa vyrubuje v súlade s pravidlami ustanovenými v časti 21.
Časť 19
1.	Čiastka finančných korekcií uskutočnených komisiou podľa časti 18 (2) pre individuálne alebo systémové nezrovnalosti, sa vždy, keď to je možné a schodné, odhadne na základe individuálnych spisov a má sa rovnať čiastke výdavkov nesprávne účtovaných ISPA so zohľadnením zásady primeranosti.
2.	Ak nie je možné alebo nie je schodné presne kvantifikovať čiastku neoprávnených výdavkov alebo ak by bolo neúmerné celkom zrušiť daný výdavok a komisia preto vychádza pri svojich finančných korekciách z extrapolácie alebo paušálnej sadzby, postupuje takto:
(a)	v prípade extrapolácie použije reprezentatívnu vzorku operácií s podobnými charakteristikami;
(b)	v prípade paušálnej sadzby odhadne význam porušenia pravidiel a rozsah a finančné dôsledky akýchkoľvek nedostatkov v systémoch riadenia a kontroly, ktoré viedli k zistenej nezrovnalosti.
3.	Tam, kde komisia stavia svoje stanovisko na skutočnostiach zistených inými audítormi než z jej vlastných služieb, vyvodí vlastné závery týkajúce sa finančných dôsledkov po preskúmaní opatrenia prijatého danou prijímajúcou krajinou podľa časti VII prílohy III.1, častí 18 (1) a (2) tejto prílohy, správ predložených podľa prílohy III.5 a akýchkoľvek odpovedí od prijímajúcej krajiny.
Časť 20
1.	Časové obdobie, počas ktorého môže daná prijímajúca krajina odpovedať na žiadosť podľa časti 18.(1), predkladať svoje komentáre a, kde je to vhodné, urobiť korekcie, bude dva mesiace s výnimkou riadne odôvodnených prípadov, kde sa môže dohodnúť s komisiou dlhšie obdobie.
2.	Tam, kde komisia navrhuje finančné korekcie na základe extrapolácie alebo paušálnej sadzby, dostane prijímajúca krajina príležitosť preukázať prostredníctvom preskúmania daných spisov, že skutočný rozsah nezrovnalosti je menší než odhad komisie. Prijímajúca krajina môže so súhlasom komisie obmedziť rozsah tohto preskúmania na primeraný podiel alebo vzorku daných spisov. 
Okrem riadne odôvodnených prípadov časové obdobie na takéto preskúmanie nemá trvať dlhšie ako ďalšie dvojmesačné obdobie po dvojmesačnom období uvedenom v odseku 1. Výsledky takéhoto preskúmania sa preskúmajú spôsobom uvedeným v druhom pododseku časti 18 (1). Komisia zoberie do úvahy akýkoľvek dôkaz predložený prijímajúcou krajinou v rámci lehoty.
3.	Vždy, keď prijímajúca krajina namieta pozorovania komisie a uskutoční sa vypočutie podľa druhého pododseku časti 18 (1), trojmesačné obdobie, počas ktorého môže komisia rozhodovať, začne plynúť dátumom vypočutia.
Časť 21
1.	Každé vrátenie platby splatné komisii, ktoré sa má uskutočniť podľa časti 18.3, sa zrealizuje pred dátumom splatnosti uvedenom na žiadosti zaslanej splnomocnencovi pre Národný fond. Dátum splatnosti bude posledný deň druhého mesiaca po dni prenosu žiadosti o spätné zaplatenie.
2.	Akékoľvek oneskorenie v uskutočnení spätného zaplatenia zakladá vznik úroku z oneskorenej platby, ktorý začína dňom uvedeným v odseku 1 a končí dňom konkrétnej platby. Miera takéhoto úroku bude jeden a pol percentuálnych bodov na mierou uplatňovanou Európskou centrálnou bankou v jej hlavných refinancujúcich transakciách v prvý pracovný deň mesiaca, na ktorý pripadá dátum splatnosti. 
3.	Finančné korekcie podľa časti 18 (2) nemajú dosah na povinnosť prijímajúcej krajiny sledovať refundácie podľa časti VII prílohy III.1.
4.	Ak sa čiastky majú refundovať po finančnej korekcii, príslušná služba alebo orgán iniciuje refundačné konanie a oznámi to národnému koordinátorovi ISPA, Národnému fondu a ich implementačným agentúram.
Časť 22
Nič v tejto prílohe nebráni prijímajúcej krajine v tom, aby uplatňovala pravidlá rigoróznejšie, než je tu ustanovené.

Príloha III. 4.a
Indikatívny popis požadovaných informácií pre dostatočnú auditnú stopu 
(časť 6)
Dostatočná auditná stopa podľa časti 6(2) je k dispozícii, keď pre dané opatrenie vrátane individuálnych projektov v skupine projektov:
1.	Účtovné záznamy udržiavané na príslušnej úrovni riadenia poskytujú podrobné informácie o výdavkoch skutočne uskutočnených implementačnou agentúrou v spolufinancovanom opatrení vrátane, keď táto nie je konečným príjemcom financovania, orgánov a firiem zapojených do realizácie opatrenia, či ako držitelia koncesie, delegovaní alebo ináč. Na účtovných záznamoch je uvedený dátum jeho vzniku, suma každej výdavkovej položky, povaha podporných dokumentov a dátum a spôsob platby. Potrebný listinný dôkaz (napr. faktúry) sú priložené. 
2	V prípade výdavkových položiek týkajúcich sa len čiastočne spolufinancovaného opatrenia sa preukazuje presnosť alokácie výdavku medzi spolufinancovanými operáciami a ostatnými.  To isté sa vzťahuje na typy výdavkov, ktoré sa považujú za oprávnené v rámci určitých limitov alebo úmerne k iným nákladom.
3.	Technické špecifikácie a finančný plán opatrenia, správy o postupe, dokumenty týkajúce sa postupov verejných súťaží a kontrahovania a správy o inšpekciách realizácie opatrenia v súlade s časťou 4 sa tiež držia na príslušnej úrovni riadenia.
4.	Pri deklarovaní výdavkov skutočne vzniknutých v spolufinancovanom opatrení Národnému fondu sa informácie uvedené v odseku 1 sumarizujú do podrobného výkazu výdavkov rozčleneného podľa kategórie. Podrobné výkazy výdavkov predstavujú podporné dokumenty pre účtovné záznamy Národného fondu a sú základom pre prípravu vyhlásení o výdavkoch pre komisiu.
5.	Tam, kde je jeden alebo viac delegovaných orgánov medzi implementačnou agentúrou alebo orgánmi a firmami zapojenými do realizácie opatrenia a Národným fondom, potrebuje každý delegovaný orgán za svoju oblasť od orgánu pod ním podrobné výkazy výdavkov ako podpornú dokumentáciu pre svoje vlastné účtovné záznamy, z ktorých poskytuje prinajmenej súhrn výdavkov vzniknutých na opatrenie orgánu nad ním.
6.	V prípade počítačového prevodu účtovných údajov dostávajú všetky dotknuté úrady a orgány dostatočné informácie od nižšej úrovne na odôvodnenie svojich účtovných záznamov a čiastok nahlasovaných vyššie, aby sa zaručil dostatočný kontrolný záznam z celkových sumárnych čiastok certifikovaných komisii nadol na jednotlivé výdavkové položky a podporné dokumenty na úrovni implementačnej agentúry a ostatných orgánov a firiem zapojených do realizácie opatrenia.

Príloha III.4.b

PRIEBEŽNÝ/KONEČNÝ CERTIFIKÁT A VÝKAZ 
VÝDAVKOV A ŽIADOSŤ O PLATBU

EURÓPSKA KOMISIA
ISPA

Priebežný/konečný certifikát a výkaz výdavkov a žiadosť o platbu (poslať útvaru ... Generálneho riaditeľstva REGIO úradným postupom)

Názov opatrenia: _____________________________________________________
Finančné memorandum č ___________________________ z__________________
Značka komisie (č. CCI) _______________________________________________

CERTIFIKÁT
_______________________________________________________________,týmto potvrdzujem, že všetky oprávnené výdavky zahrnuté v priloženom výkaze predstavujúcom príspevky ISPA a národného financovania sa zaplatili v súlade s pokrokom v opatrení

po :							2	0			a čiastky do:		EUR	
	d	d		m	m		r	r	r	r		(presná čiastka na dve desatinné miesta)		

Priložený výkaz výdavkov rozdelený na kategórie výdavkov a opatrenia v prípade skupiny projektov pokrýva výdavky do

						2	0			(dd/mm/rrrr)	

a je neoddeliteľnou súčasťou tohto certifikátu, ako je sprievodná správa o pokroku v opatrení v porovnaní s plánmi/záverečnou správou.

Tiež potvrdzujem, že opatrenie uspokojivo napreduje k dokončeniu / sa dokončilo v súlade s cieľmi a informácie uvedené v správe o pokroku / záverečnej správe sú správne.

Tiež potvrdzujem, že opatrenie sa realizuje / realizovalo v súlade s podmienkami finančného memoranda, najmä pokiaľ ide:
(1)	dodržiavanie pravidiel o ochrane životného prostredia, dopravy (vrátane transeurópskych sietí), hospodárskej súťaže a udeľovaní verejných zákaziek (Praktická príručka k PHARE, ISPA a SAPARD);
(2)	uplatňovanie postupov riadenia a kontroly na opatrenie, najmä verifikovanie reálnosti nárokovaných výdavkov a riadnej realizácie opatrenia v súlade s časťou 4 a na zabránenie, zistenie a nápravu nezrovnalostí, sledovanie podvodov a spätné získanie nesprávne zaplatených čiastok (príloha III.5).
V súlade s časťou X prílohy III.1 podporné doklady sú a i naďalej budú k dispozícii minimálne na obdobie piatich rokov po platbe zostatku komisiou.

Potvrdzujem, že:
(1)	výkaz výdavkov je presný a vychádza z účtovných systémov založených na podporných dokumentoch, ktoré možno overiť;
(2)	výkaz výdavkov a žiadosť o platbu zohľadňujú akékoľvek uskutočnené refundácie a úrok získaný z nich;
(3)	podrobnosti operácií, z ktorých to vyplýva, sú zaznamenávané a tam, kde to je možné, sú v počítačových súboroch a sú k dispozícii ma požiadanie zodpovedného útvaru komisie

Dátum							2	0			(dd/mm/rrrr)	_____________________________	
												
_____________________________	
												
Meno veľkými písmenami, pečiatka, postavenie a podpis príslušného úradu	

Vyhlásenie o výdavkoch, ktoré vznikli realizáciou opatrenia7
Odkaz č. (CCI kód):
Názov opatrenia:
Deň:
Kategória výdavku	Celkové výdavky, ktoré vznikli ku dnešnému dňu (medzi … a …)	Výdavky certifikované v tomto vyhlásení	Celkové plánované výdavky (úvodná rozpočet)	Výdavky, ktoré vznikli k dnešnému dňu, ako podiel z pôvodného rozpočtu(%)	Odhadované výdavky, ktoré sú ešte potrebné na dokončenie opatrenia	
1. Plánovanie 						
2. Štúdia realizovateľnosti, design						
3. Príprava staveniska 						
4. Stavba a výstavba						
5. Zariadenie						
6. Odborná pomoc, príprava súťažných podkladov						
7. Iné						
CELKOM						

Príloha k výkazu výdavkov: refundácie uskutočnené od posledného certifikovaného prehľadu a zahrnuté do terajšieho prehľadu výdavkov

15.1.1.1.	Čiastka nariadená na spätné získanie		
Dlžník		
Deň vydania refundačného príkazu:		
Úrad, ktorý vydal refundačný príkaz		
Deň refundácie		
Refundovaná čiastka		

ŽIADOSŤ O PRIEBEŽNÚ/KONEČNÚ PLATBU
Názov opatrenia: _____________________________________________________

Značka komisie (č. CCI) _______________________________________________

Podľa prílohy III.1, časti III, I požaduje podpísaný (meno veľkými písmenami, pečiatka, zaradenie a podpis príslušného úradu) platbu čiastky v EUR _____________ ako priebežnej/konečnej platby. Táto žiadosť spĺňa požiadavky prípustnosti pretože:

Nehodiace sa prečiarknite
(a)	správa o pokroku dosiahnutom v opatrení v súvislosti s fyzickými a finančnými ukazovateľmi a preukázanie jej súladu s rozhodnutím o poskytnutí pomoci vrátane konkrétnych ustanovených podmienok	- je priložená	
(b)	posledná správa o pokroku/záverečná správa o realizácii požadovania na základe časti V a VIII prílohy III.1, vrátane podrobností o dodržiavaní Praktickej príručky pre PHARE, ISPA a SAPARD v druhom prípade 	- bola poskytnutá 
- je priložená	
(c)	pozorovania a odporúčania národných audítorskych orgánov a/alebo audítorských orgánov spoločenstva, najmä korekcia predpokladaných alebo dokázaných nezrovnalostí	- konalo sa podľa nich
- neboli žiadne pozorovania alebo odporúčania	
(d)	hlavné technické, finančné a právne problémy, ktoré vznikli a opatrenia prijaté na ich nápravu 	- sú uvedené
- nič sa nepozorovalo	
(e)	analýza akýchkoľvek odchýlok od pôvodného finančného plánu 	-bola poskytnutá
- je priložená	
(f) propagačné opatrenia uskutočnené v súvislosti s opatrením	- sú uvedené 	
(g)	nepozastavil sa žiaden certifikovaný výdavok podľa časti 18 tejto prílohy.		

Platby sa majú uskutočniť na:
Príjemca:		
Banka: 		
Účet č.		
Držiteľ účtu (ak je iný ako príjemca)		

Dátum							2	0			(dd/mm/rrrr)	_____________________________	
												_____________________________	
												Meno veľkými písmenami, pečiatka, postavenie a podpis príslušného úradu	

Príloha III.4.C
Indikatívny model na vyhlásenie ukončenia opatrenia 
(časť 14)

Európskej komisii, Generálnemu riaditeľstvu pre regionálnu politiku

ÚVOD
1.	Ja, ................ (uveďte meno veľkými písmenami, titul a útvar), som preskúmal záverečný výkaz výdavkov pre ................... (názov a referenčné číslo CCI opatrenia ISPA) a žiadosť komisii o platbu zostatku pomoci spoločenstva.
ROZSAH PRESKÚMANIA
2.	Vykonal som preskúmanie v súlade s ustanoveniami časti 14, 15 a 16 prílohy III.4. Naplánoval a vykonal som preskúmanie s cieľom získať primerané uistenie, že záverečný výkaz výdavkov a žiadosť o vyplatenie zostatku pomoci spoločenstva a záverečná správa sú bez podstatných nesprávnych vyhlásení, najmä pokiaľ ide o realizáciu opatrenia v súlade s podmienkami a rozhodnutia a mu priradených cieľov. Sledovaný postup a informácie použité v preverovaní vrátane záverov z vykonaných preskúmaní v minulých rokoch sú zhrnuté v priloženej správe.
ZISTENIA
3.	Rozsah preskúmania bol obmedzený:
(a)
(b)
(c), atď..
(Uveďte akékoľvek prekážky, s ktorými ste sa pri preskúmaní stretli, napríklad systémové problémy, slabiny v riadení, chýbajúci kontrolný záznam, chýbajúca podporná dokumentácia, prípady v právnom konaní atď.; odhadnite čiastky výdavkov ovplyvnené týmito obmedzeniami a príslušnej pomoci spoločenstva).
4.	Toto preskúmanie spolu so závermi iných národných kontrol alebo kontrol spoločenstva, ku ktorým som mal prístup, odhalili nízky/vysoký (uveďte podľa skutočnosti; ak vysoký, vysvetlite) výskyt chýb/nezrovnalostí. . Nahlásené chyby/nezrovnalosti boli uspokojivo riešené zodpovednými orgánmi a zjavne neovplyvňujú sumu splatnej pomoci spoločenstva až na tieto výnimky:
(a)
(b)
(c), atď..
(Uveďte chyby/nezrovnalosti, ktoré neboli uspokojivo riešené, a pre každý prípad možný systémový charakter a rozsah problému a čiastky pomoci spoločenstva, ktorých sa to zrejme týka.).
ZÁVER

Buď

Ak sa nezistili žiadne prekážky pri preskúmaní, výskyt nájdených chýb je nízky a všetky problémy boli uspokojivo riešené:
5(a)	Vo svetle preskúmania a záverov akýchkoľvek národných kontrol alebo kontrol spoločenstva, ku ktorým som mal prístup, zastávam názor, že konečný výkaz výdavkov a záverečná správa vo všetkých podstatných ohľadoch korektne predstavujú výdavky uskutočnené v súlade s finančným memorandom súvisiacim s opatrením a jeho cieľmi, a že žiadosť o vyplatenie zostatku pomoci spoločenstva sa javí platná.
Alebo

Ak sa zistili určité prekážky pri preskúmaní, ale výskyt chýb je nízky a niektoré problémy sa neriešili uspokojivo:
5(b)	S výnimkou záležitostí uvedených v bode 3 vyššie (a) chýb/nezrovnalostí uvedených v bode 4, ktoré zrejme neboli uspokojivo riešené, zastávam názor, na základe preskúmania a záverov ostatných národných kontrol alebo kontrol spoločenstva, ku ktorým som mal prístup, že konečný výkaz výdavkov a záverečná správa vo všetkých podstatných ohľadoch korektne predstavuje výdavky uskutočnené v súlade s finančným memorandom súvisiacim s opatrením a jeho cieľmi a že, žiadosť na komisiu o vyplatenie zostatku pomoci spoločenstva sa javí ako opodstatnená.
Alebo

Ak sa zistili významné prekážky preskúmania alebo výskyt nájdených chýb je vysoký, aj keď nahlásené chyby/nezrovnalosti boli uspokojivo riešené:
5(c)	Vo svetle záležitostí uvedených v bode 3 (a) vzhľadom na vysoký výskyt chýb odhalený v bode 4 nemôžem vysloviť názor na konečný výkaz výdavkov, záverečnú správu, a žiadosti na komisiu o vyplatenie zostatku pomoci spoločenstva.

Deň, podpis

Príloha III.5

Dohoda
o nezrovnalostiach, vymáhaní neoprávnene prijatých súm v rámci ISPA a kontroly na mieste

Časť 1
Táto dohoda neovplyvní aplikáciu pravidiel v prijímajúcich krajinách týkajúcich sa trestného konania alebo justičnej spolupráce medzi prijímajúcimi krajinami, komisiou a prijímajúcimi krajinami v trestných záležitostiach.

Časť 2

(1)	Prijímajúce krajiny oznámia komisii do 3 mesiacov od nadobudnutia účinnosti finančného memoranda:

	-	ustanovenia zakotvené zákonom, predpisom alebo administratívnym opatrením pre aplikáciu opatrení s pomocou v rámci ISPA;

	-	zoznam orgánov a subjektov zodpovedných za aplikáciu opatrení, hlavné ustanovenia týkajúce sa úlohy a funkcie týchto orgánov a subjektov a postupov, za ktorých aplikáciu  sú zodpovedné.

(2)	Prijímajúce krajiny urýchlene oznámia komisii akékoľvek zmeny informácií poskytnutých podľa odseku 1.

(3)	Komisia preštuduje oznámenia prijímajúcich krajín a bude ich informovať o záveroch, ktoré z nich mieni vyvodiť. Ostane v kontakte s prijímajúcimi krajinami v rozsahu potrebnom na plnenie tejto časti.

Časť 3

„Nezrovnalosť” bude znamenať akékoľvek porušenie ustanovenia finančného memoranda alebo príslušného vnútroštátneho zákona vyplývajúce z konania alebo zanedbania konania hospodárskym prevádzkovateľom, ktoré má alebo by malo vplyv na všeobecný rozpočet spoločenstiev formou neoprávnenej výdavkovej položky.

Časť 4

(1)	Počas dvoch mesiacov nasledujúcich po skončení každého štvrťroka budú prijímajúce krajiny hlásiť komisii, európskemu úradu pre boj proti podvodom, akékoľvek nezrovnalosti, ktoré boli predmetom počiatočných administratívnych alebo justičných vyšetrovaní.

	S týmto cieľom čo najskôr poskytnú údaje týkajúce sa:

	-	podrobností opatrenia, na ktoré bola poskytnutá pomoc ISPA,
	-	ustanovenia, ktoré bolo porušené, povahy a sumy výdavku; v prípadoch, kedy sa neuskutočnila žiadna platba, súm, ktoré by sa neopodstatnene vyplatili, keby sa nezrovnalosť nebola odhalila, s výnimkou prípadov, kedy sa chyba alebo nedbalosť zistí pred uskutočnením platby a nemá za následok žiadne administratívne alebo justičné tresty,
	-	celkovej sumy a jej rozdelenia medzi rôzne zdroje financovania,
	-	obdobia, počas ktorého sa nezrovnalosť spôsobovala, alebo momente, počas ktorého sa spôsobila,
	-	praktík používaných pri dopúšťaní sa nezrovnalosti,
	-	spôsobu, ktorým sa nezrovnalosť odhalila,
	-	národných orgánov alebo subjektov, ktoré vypracovali oficiálnu správu o nezrovnalosti,
	-	finančných dôsledkov, prípadného pozastavenia platieb a možností ich vymáhania,
	-	dátumu a zdroja prvej informácie vedúcej k podozreniu, že dochádza k nezrovnalosti, dátumu, keď bola vypracovaná oficiálna správa o nezrovnalosti, prípadne prijímajúcej krajiny a zainteresovaných tretích krajín,
	-	identity zainteresovaných fyzických a právnických osôb s výnimkou prípadov, kedy taká informácia nie je relevantná pri boji s nezrovnalosťami vzhľadom na charakter príslušnej nezrovnalosti.

(1)	Keď niektoré z informácií spomínaných v odseku 1 a najmä tie, ktoré sa týkajú praktík používaných pri dopúšťaní sa nezrovnalosti a spôsobu, ktorým sa odhalili, nebudú k dispozícii, prijímajúce krajiny v maximálnej možnej miere zabezpečia chýbajúce informácie pri podávaní nasledujúcich štvrťročných správ o nezrovnalostiach komisii.

(2)	Ak národné ustanovenia upravujú utajenie vyšetrovania, komunikovanie informácií bude podliehať povoleniu kompetentného súdu.

Časť 5

Každá prijímajúca krajina bude urýchlene hlásiť komisii a v prípade potreby dotknutým členským štátom akékoľvek zistené alebo predpokladané nezrovnalosti, keď existuje obava, že:

-	Môžu veľmi rýchlo mať odozvu mimo jej územia a/alebo
-	Ukazujú, že bola použitá nová nesprávna praktika.

Časť 6

Počas dvoch mesiacov po skončení každého štvrťroka budú prijímajúce krajiny informovať komisiu s odkazom na akékoľvek predchádzajúce správy vypracované podľa časti 4 o postupoch zavedených po zistení všetkých skôr nahlásených nezrovnalostí a o dôležitých zmenách z nich vyplývajúcich vrátane:

-	súm, ktoré boli spätne získané alebo ktorých spätné získanie sa očakáva,
-	predbežných opatrení prijatých prijímajúcimi krajinami na zabezpečenie spätného získania neopodstatnene vyplatených súm,
-	justičných a administratívnych postupov zavedených s cieľom vymôcť neopodstatnene vyplatené sumy a uvaliť sankcie,
-	dôvodov akéhokoľvek upustenia od vymáhacích postupov; komisia bude pokiaľ možno o tom informovaná skôr, ako sa také rozhodnutie prijme,
-	akéhokoľvek upustenia od trestného stíhania.

Prijímajúce krajiny oznámia spoločenstvu administratívne alebo súdne rozhodnutia alebo ich hlavné body v súvislosti s ukončením týchto postupov. 

Časť 7

Ak nebudú existovať žiadne nezrovnalosti, ktoré by sa mohli nahlásiť za referenčné obdobie, prijímajúce krajiny budú o tom informovať komisiu v priebehu toho istého časového limitu, ktorý je uvedený v časti 4 (1).

Časť 8

Keď sa kompetentné orgány prijímajúcej krajiny na výslovné požiadanie komisie rozhodnú iniciovať alebo pokračovať v právnom konaní s cieľom vymôcť neopodstatnene vyplatené sumy, komisia sa môže rozhodnúť uhradiť prijímajúcim krajinám celé súdne náklady alebo časť súdnych nákladov a nákladov vyplývajúcich priamo z právneho konania po predložení dokumentárnych dôkazov aj v prípade, kedy bude také konanie neúspešné.

Časť 9

1)	Komisia bude udržiavať vhodné kontakty s dotknutou prijímajúcou krajinou s cieľom doplniť poskytnuté informácie o nezrovnalostiach uvedených v časti 4, o postupe uvedenom v časti 6 a najmä o možnosti spätného získania prostriedkov.

2)	Nezávisle od kontaktov spomenutých v odseku 1 bude komisia informovať prijímajúce krajiny, keď povaha nezrovnalosti bude naznačovať možnosť výskytu rovnakých alebo podobných praktík v prijímajúcich krajinách.

3)	Komisia bude organizovať informačné stretnutia na úrovni spoločenstva pre zástupcov prijímajúcich krajín, aby s nimi preskúmala informácie získané podľa častí 4, 5 a 6 a podľa odseku 1 tejto časti a najmä v súvislosti so skúsenosťami z nich získanými v spojitosti s nezrovnalosťami, preventívnymi opatreniami a právnym konaním.

4)	Na požiadanie prijímajúcej krajiny alebo komisie budú prijímajúce krajiny a komisia navzájom konzultovať s cieľom odstrániť akékoľvek medzery v zákonoch škodlivé pre záujmy spoločenstva, ktoré sa ukázali v priebehu vynucovania účinných ustanovení. 

Časť 10

Komisia bude pravidelne informovať prijímajúce krajiny v rámci prevencie podvodov o rozsahu prostriedkov postihnutých nezrovnalosťami, ktoré boli odhalené, a o rôznych kategóriách nezrovnalostí rozdelených podľa typu a výskytu. 

Časť 11

(1)	Prijímajúce krajiny a komisia prijmú potrebné opatrenia na zabezpečenie toho, aby informácie, ktoré si vymenia, ostali dôverné.

(2)	Informácie spomínané v tejto dohode sa najmä nesmú posielať osobám iným ako tým v prijímajúcich krajinách alebo v inštitúciách spoločenstva, ktorých povinnosti vyžadujú, aby k nim mali prístup, pokiaľ na to neposkytnú výslovný súhlas prijímajúce krajiny, ktoré príslušné informácie poskytli.

(3)	Mená fyzických alebo právnických osôb sa môžu poskytnúť ďalším prijímajúcim krajinám alebo inštitúcii spoločenstva len vtedy, keď je to potrebné na zabránenie alebo stíhanie nezrovnalosti alebo na určenie toho, či došlo k nezrovnalosti.

(4)	Informácie poskytnuté alebo získané v akejkoľvek forme podľa tejto dohody budú kryté služobným tajomstvom a budú sa chrániť rovnako ako sa chránia podobné informácie národnou legislatívou prijímajúcej krajiny, ktorá ju prijala, a príslušnými ustanoveniami platnými pre inštitúcie spoločenstva.

Okrem toho sa tieto informácie nesmú použiť na akýkoľvek účel iný ako na tie, ktoré sú upravené touto dohodou, pokiaľ orgány, ktoré ich poskytli, na to nedajú svoj výslovný súhlas, a za predpokladu, že ustanovenia účinné v prijímajúcich krajinách, v ktorých sa má nájsť orgán – príjemca informácie, nezakazujú takú komunikáciu alebo použitie.

(5)	Odseky 1 až 4 nebránia použitiu informácií získaných podľa tejto dohody v akýchkoľvek právnych konaniach následne začatých pre nedodržanie pravidiel spoločenstva v tejto oblasti predvstupovej pomoci. Kompetentný orgán prijímajúcich krajín, ktorý poskytol túto informáciu, bude o takom jej použití bezodkladne informovaný.

(6)	Keď prijímajúca krajina bude informovať komisiu, že sa ukázalo, že fyzická alebo právnická osoba, ktorej meno bolo oznámené komisii podľa tejto dohody, nie je zapojená do žiadnej nezrovnalosti, komisia bude o tom urýchlene informovať všetkých, ktorým toto meno oznámila podľa tejto dohody. Na takú osobu sa potom prestane nazerať, na základe predchádzajúceho oznámenia, ako na osobu zapojenú do príslušnej nezrovnalosti.

Časť 12

Spätne získané sumy si rozdelí prijímajúca krajina a spoločenstvo podľa podielov spolufinancovania úmerne k výdavkom, ktoré im už vznikli. 

Časť 13

Kontroly a inšpekcie na mieste vykonávané s cieľom chrániť finančné záujmy spoločenstva proti nezrovnalostiam definovaným v časti 3 bude pripravovať a vykonávať komisia v úzkej spolupráci s kompetentnými orgánmi príslušnej prijímajúcej krajiny, ktorej bude včas oznámený cieľ a účel kontrol a inšpekcií s odkazom na tento dodatok, aby mohla poskytnúť všetku potrebnú pomoc. V záujme toho sa zástupcovia príslušnej prijímajúcej krajiny môžu zúčastňovať na kontrolách a inšpekciách na mieste.

Okrem toho, ak si to želá príslušná prijímajúca krajina, kontroly a inšpekcie na mieste môže vykonávať spoločne komisia a kompetentné orgány prijímajúcej krajiny.

Časť 14

Kontroly a inšpekcie na mieste bude vykonávať komisia so zameraním na hospodárskych prevádzkovateľov, konkrétne fyzické alebo právnické osoby a ďalšie subjekty, ktorým bola udelená právna subjektivita, keď existujú dôvody myslieť si, že sa dopustili nezrovnalostí.

Aby sa komisii uľahčilo vykonávanie takých kontrol a inšpekcií, od hospodárskych prevádzkovateľov sa bude vyžadovať poskytnutie prístupu do priestorov, na pozemky, dopravné prostriedky a iné objekty používané na účely činnosti.

Keď to bude striktne potrebné, aby sa určilo, či došlo k nezrovnalosti, komisia môže vykonať kontroly a inšpekcie na mieste u iných dotknutých hospodárskych prevádzkovateľov, aby získala prístup k relevantným informáciám, ktorými disponujú títo prevádzkovatelia, o skutočnostiach podliehajúcich kontrolám a inšpekciám na mieste.

Časť 15

(1)	Kontroly a inšpekcie na mieste sa budú vykonávať z poverenia a pod zodpovednosťou komisie jej predstaviteľmi a inými zástupcami riadne splnomocnenými príslušnými nariadeniami komisie, ďalej len „inšpektori komisie“. Osoby dané k dispozícii komisii prijímajúcou krajinou ako dočasne pôsobiaci národní experti môžu pomáhať pri takých kontrolách a inšpekciách.

	Inšpektori komisie budú uplatňovať svoje právomoci po preukázaní sa písomným splnomocnením s uvedením ich totožnosti a funkcie spolu s dokumentom uvádzajúcim predmet a účel kontroly alebo inšpekcie na mieste.

	S prihliadnutím na platný zákon spoločenstva sa bude od nich vyžadovať, aby sa podriadili pravidlám zakotveným zákonom príslušnej prijímajúcej krajiny.

(2)	S prihliadnutím na dohodu príslušnej prijímajúcej krajiny môže komisia vyhľadať pomoc predstaviteľov prijímajúcich krajín ako pozorovateľov a obrátiť sa na externé subjekty konajúce v rámci jej zodpovednosti o poskytnutie odbornej pomoci.

	Komisia zabezpečí, aby vyššie uvedení predstavitelia a subjekty poskytli všetky záruky v súvislosti s technickou kompetentnosťou, nezávislosťou a dodržiavaním služobného tajomstva.

Časť 16

(1)	Inšpektori komisie budú mať prístup za rovnakých podmienok ako národní administratívni inšpektori a v súlade s národnou legislatívou ku všetkým informáciám a dokumentácii o príslušných opatreniach, ktoré sú potrebné na riadne vykonanie kontrol a inšpekcií na mieste. Môžu využívať rovnaké inšpekčné nástroje ako národní administratívni inšpektori a najmä kopírovať relevantné dokumenty.

Kontroly a inšpekcie na mieste sa môžu týkať najmä:
	
	-	účtovných kníh a dokumentov ako faktúr, zmlúv, príjmových a výdavkových dokladov, výkazov o spotrebe materiálu a vykonaných prácach a bankových výpisov v držbe hospodárskych prevádzkovateľov,
	- 	počítačových dát,
 	- 	výrobných, baliacich a expedičných systémov a metód,
	- 	fyzických kontrol povahy a množstva tovaru alebo dokončených operácií,
	- 	odberu a kontroly vzoriek,
	- 	postupu prác a investícií, na ktoré bolo poskytnuté financovanie, a využitia dokončených investícií,
	-  	rozpočtových a účtovných dokladov,
	- 	finančnej a technickej realizácie dotovaných projektov.

(2)	V prípade potreby prijímajúca krajina na požiadanie komisie prijme vhodné preventívne opatrenia v rámci národnej legislatívy, najmä zamerané na zabezpečenie dôkazov.

Časť 17

(1)	Informácie poskytnuté alebo získané v akejkoľvek forme podľa tohto dodatku budú kryté služobným tajomstvom a budú sa chrániť rovnako ako sa chránia podobné informácie národnou legislatívou prijímajúcej krajiny, ktorá ju prijala, a príslušnými ustanoveniami platnými pre inštitúcie spoločenstva.

	Také informácie sa nesmú poskytovať osobám iným ako tým v rámci inštitúcií spoločenstva alebo prijímajúcej krajiny, ktorých funkcie vyžadujú, aby ich poznali, a inštitúcie spoločenstva ich nesmú použiť na účely iné ako na zabezpečenie ochrany finančných záujmov spoločenstva vo všetkých prijímajúcich krajinách. Keď bude mať prijímajúca krajina v úmysle použiť informácie, ktoré získali jej zástupcovia pri účasti v rámci jej splnomocnenia ako pozorovatelia pri kontrolách a inšpekciách, na iné účely, požiada o súhlas prijímajúcu krajinu, kde boli informácie získané.

(2)	Komisia čo najskôr oznámi kompetentnému orgánu krajiny, na ktorej území sa kontrola alebo inšpekcia na mieste uskutočnila, akékoľvek skutočnosti alebo podozrenia týkajúce sa nezrovnalosti, o ktorých sa dozvie v priebehu kontroly alebo inšpekcie na mieste. V každom prípade sa od komisie bude vyžadovať, aby vyššie uvedený orgán informovala o výsledku takých kontrol a inšpekcií.

(3)	Inšpektori komisie zabezpečia, aby pri vypracúvaní svojich správ vzali do úvahy procedurálne požiadavky zakotvené v národnej legislatíve príslušnej prijímajúcej krajiny. K týmto správam budú pripojené materiály a podkladové dokumenty podľa časti 16. Takto pripravené správy možno použiť ako (prípustné) dôkazy v administratívnom alebo súdnom konaní prijímajúcej krajiny, v ktorých sa ich použitie ukáže ako potrebné, rovnakým spôsobom a za tých istých podmienok ako administratívne správy vypracované národnými administratívnymi inšpektormi. Budú podliehať tým istým hodnotiacim pravidlám, ktoré platia pre administratívne správy vypracovávané národnými administratívnymi inšpektormi, a budú mať rovnakú hodnotu ako také správy. Keď sa inšpekcia vykonáva spoločne, národní inšpektori, ktorí sa zúčastnili na činnosti, budú požiadaní o podpísanie správy vypracovanej inšpektormi komisie.

Časť 18

Keď hospodársky prevádzkovatelia uvedení v časti 14 odmietnu kontrolu alebo inšpekciu na mieste, príslušná prijímajúca krajina konajúc v súlade s národnými pravidlami poskytne inšpektorom komisie takú pomoc, akú budú potrebovať na to, aby mohli uskutočniť svoju povinnosť pri vykonávaní kontroly alebo inšpekcie na mieste.

Prijatie akýchkoľvek potrebných opatrení v súlade s národnou legislatívou bude spočívať na prijímajúcej krajine.
Príloha III.6

Požiadavky týkajúce sa informovanosti a publicity
Pravidlá o podrobných postupoch pre informovanosť a publicitu 

1.	Ciele a rozsah

Opatrenia informovanosti a publicity týkajúce sa pomoci z ISPA majú za cieľ:

-	zvýšiť verejné povedomie o aktivitách Európskeho spoločenstva a ich transparentnosť,
	-	informovať potenciálnych príjemcov a odborné organizácie o možnostiach ISPA. Informovanosť a publicita sa bude týkať všetkých projektov, na ktoré ISPA poskytuje finančnú pomoc. Cieľom opatrení informovanosti a publicity bude informovať širokú verejnosť a tiež potenciálnych a konečných príjemcov vrátane:

		-	regionálnych, miestnych a akýchkoľvek iných štátnych orgánov,
		-	hospodárskych a sociálnych partnerov,
		-	mimovládnych organizácií,
		-	prevádzkovateľov a propagátorov projektov,
		-	všetkých ostatných záujemcov

o príležitostiach, ktoré ponúka ISPA.

2.	Všeobecné zásady

Subjekt zodpovedný za implementáciu projektu ISPA (ďalej len „zodpovedný subjekt“) bude zodpovedný za všetky opatrenia publicity na mieste. Publicita sa bude vykonávať v spolupráci s oddeleniami komisie, ktoré budú informované o opatreniach prijatých s týmto účelom.
Zodpovedný subjekt prijme všetky vhodné administratívne kroky, aby zabezpečil efektívnu aplikáciu týchto postupov a spoluprácu s oddeleniami komisie.

Opatrenia informovanosti a publicity sa budú prijímať v náležitom čase po rozhodnutí o poskytnutí pomoci z ISPA. Komisia si vyhradzuje právo iniciovať postup na zníženie, pozastavenie alebo zrušenie pomoci z ISPA, ak prijímajúca krajina nesplní svoje záväzky podľa tohto dodatku.

3.	Smernice pre aktivity informovanosti a publicity

Bez ohľadu na podrobné pravidlá stanovené bodom 4 sa budú nasledujúce zásady aplikovať v súlade so všetkými opatreniami informovanosti a publicity:

	3.1	Médiá

		Zodpovedný subjekt bude čo najvhodnejším spôsobom informovať médiá o akciách spolufinancovaných ISPA. V tejto informácii sa korektne odrazí účasť Európskeho spoločenstva.

		S týmto cieľom bude formálne uvedenie projektov a dôležité fázy v ich implementácii predmetom informačných opatrení, najmä vzhľadom na regionálne médiá (tlač, rozhlas a televízia). Treba zabezpečiť vhodnú spoluprácu s delegáciami komisie v príslušných prijímajúcich krajinách.

	3.2	Informačné podujatia

Organizátori informačných podujatí, napríklad konferencií, seminárov, veľtrhov a výstav v spojení s realizáciou projektov spolufinancovaných z ISPA explicitne uvedú účasť Európskeho spoločenstva. Táto príležitosť by sa mala využiť na vyvesenie zástavy Európskeho spoločenstva v zasadačkách a vytlačenie emblému Európskeho spoločenstva na dokumentoch. Delegácie komisie v prijímajúcich krajinách v prípade potreby pomôžu pri príprave a realizácii takých podujatí.

	3.3	Informačný materiál

Publikácie (napríklad brožúry a letáky) o projektoch alebo podobných opatreniach by mali obsahovať na titulnej strane jasnú indikáciu emblému Európskeho spoločenstva tam, kde je použitý národný, regionálny alebo miestny emblém.

Keď publikácia zahŕňa predslov, mal by byť podpísaný osobou zodpovednou v prijímajúcej krajine a za komisiu zodpovedným členom komisie alebo určeným zástupcom, aby bola zrejmá účasť Európskeho spoločenstva. Také publikácie budú uvádzať odkaz na subjekt zodpovedný za informovanie záujemcov.

Vyššie uvedené zásady budú platiť aj pre audiovizuálne a internetové materiály.

4.	Povinnosti prijímajúcich krajín

Informovanosť a publicita bude predmetom koherentného súboru opatrení definovaných subjektom zodpovedným v spolupráci s komisiou počas celého trvania projektu. Prijímajúce krajiny zabezpečia, aby zástupcovia komisie vrátane jej delegácií boli zapojení do najdôležitejších verejných aktivít spojených s ISPA.

Pri realizácii projektov zodpovedný subjekt prijme nasledujúce opatrenia na indikáciu účasti ISPA v danom projekte:

	a)	Informácie súvisiace s projektom
	
Prijmú sa opatrenia informovanosti a publicity na mieste, aby sa široká verejnosť upozornila na pomoc Európskeho spoločenstva cez ISPA. Zodpovedný subjekt by mal uverejniť obsah projektov najvhodnejšou formou a zabezpečiť, aby také dokumenty boli rozšírené na miestne, regionálne média a budú ich dávať k dispozícii záujemcom. Opatrenia na mieste by mali zahŕňať:

	-	bilboardy postavené na staveniskách,
	-	trvalé pamätné plakety pre infraštruktúru prístupnú verejnosti,

ktoré sa budú inštalovať v súlade s osobitnými postupmi týkajúcimi sa informácií na mieste definovanými ďalej.

	b) 	Všeobecné informácie týkajúce sa ISPA

Na dôvažok k (a) bude zodpovedný subjekt v spojení s národným koordinátorom ISPA zodpovedný za pravidelnú prípravu všeobecných informácií o pomoci ISPA pridelenej vo svojej krajine, zdôrazňujúc realizáciu projektov a dosiahnuté výsledky. Tieto všeobecné informácie by sa mali pripravovať aspoň raz za rok a mali by sa poskytovať komisii pre jej výročnú správu. Tieto informácie budú mať formu brožúr všeobecného záujmu, profesionálnych audiovizuálnych materiálov (napr. videoklip) a tlačových konferencií na príslušnej úrovni. Tieto informácie zoskupia projekty podľa povahy a/alebo sa sústredia na projekty relevantného záujmu. Mali by sa aktualizovať ročne a doručovať národným a regionálnym televíznym a rozhlasovým staniciam, komisii a na požiadanie iným záujemcom podľa definície v odseku 1.

5.	Práca monitorovacích výborov

Monitorovacie výbory zabezpečia, aby existovali adekvátne informácie týkajúce sa ich práce. S týmto cieľom bude každý monitorovací výbor informovať médiá tak často, ako to bude považovať za potrebné, o postupe projektov, za ktoré je zodpovedný. Predseda bude zodpovedný za kontakty s médiami a pomoc mu bude poskytovať zástupca komisie.

Vhodné opatrenia sa tiež prijmú v spolupráci s komisiou a jej delegáciami v prijímajúcich krajinách, keď sa budú organizovať dôležité podujatia, napríklad stretnutia na vysokej úrovni alebo inaugurácie.

Zástupcovia komisie v monitorovacom výbore v spolupráci so zodpovedným subjektom zabezpečia dodržiavanie prijatých ustanovení v súvislosti s publicitou, najmä tých, ktoré sa týkajú bilboardov a pamätných plakiet (pozrite ďalej uvedené osobitné postupy).

Zodpovedný subjekt bude predsedovi monitorovacieho výboru predkladať informácie o opatreniach publicity a vhodné podklady, napríklad fotografie. Kópie takého materiálu sa budú postupovať komisii.

Predseda výboru bude komisii postupovať všetky informácie potrebné na zahrnutie do výročnej správy.

6.	Záverečné ustanovenia

Zodpovedný subjekt môže v každom prípade uskutočniť dodatočné opatrenia, ak to bude považovať za vhodné.

Bude konzultovať s komisiou a informovať ju o svojich iniciatívach, aby sa komisia mohla vhodne zúčastňovať na ich realizácii.

Aby sa uľahčila implementácia týchto ustanovení, komisia prostredníctvom svojich delegácií bude na mieste poskytovať pomoc vo forme príručky, ktorá bude pripravená v relevantnom národnom jazyku. Tá bude obsahovať smernice dizajnu v elektronickej forme (CD-ROM) a na požiadanie zainteresovaných zmluvných partnerov bude k dispozícii od zodpovedného subjektu alebo od národného koordinátora ISPA.

Osobitné postupy týkajúce sa bilboardov a pamätných plakiet

Aby sa zabezpečila viditeľnosť projektov ISPA, prijímajúce krajiny zabezpečia, aby sa plnili nasledujúce opatrenia týkajúce sa opatrení informovanosti a publicity.

1.	Bilboardy

Na staveniskách projektov s pomocou ISPA sa postavia bilboardy. Na takých bilboardoch bude vyhradený priestor na indikáciu účasti Európskeho spoločenstva.

Bilboardy musia mať veľkosť, ktorá zodpovedá rozmeru operácie.

Časť bilboardu vyhradená pre Európske spoločenstvo musí vyhovovať nasledujúcim kritériám:

-	bude zaberať aspoň 50% celkovej plochy bilboardu,
-	bude na nej štandardizovaný emblém Európskeho spoločenstva a nasledujúci text, ktorý bude prezentovaný podľa pripojenej tabuľky.

Keď zodpovedný subjekt nepostaví bilboard oznamujúci svoje vlastné zapojenie do financovania projektu, pomoc Európskeho spoločenstva musí byť oznámená na osobitnom bilboarde. V takých prípadoch analogicky platia vyššie uvedené ustanovenia týkajúce sa časti bilboardu vyhradenej pre Európske spoločenstvo.

Bilboardy sa odstránia najneskôr 6 mesiacov po dokončení prác a nahradia sa pamätnou plaketou v súlade s ustanoveniami bodu 2.

2.	Pamätné plakety

Trvalé pamätné plakety budú umiestnené na miestach prístupných širokej verejnosti. Popri embléme Európskeho spoločenstva musia také plakety spomenúť príspevok Európskeho spoločenstva k projektu.

Nasledujúci text by sa mal použiť ako návod k vyžadovanému obsahu:

„Tento projekt bol spolufinancovaný na ...% Európskym spoločenstvom. Pri dokončení v roku ... boli celkové náklady projektu ... (v národnej mene) a celkový príspevok Európskeho spoločenstva bol ... (v národnej mene).“

- Príklad -

Názov projektu
Miesto

Európsky emblém
	Financovali:

	Európska únia (grant)	… €		…
				(miestna mena)
	IFI (pôžička)	… €		…
				(miestna mena)

Realizačný orgán:	{Ministerstvo…}
	{Úrad pre…}

Vlastník:	{Meno (názov) vlastníka}

Dohľad a riadenie:	{Názov firmy}

Dodávateľ:	{Meno (názov) dodávateľa}